“Doa Saya Dimakbulkan Allah, Tiga Kali Saya Minta Maaf Pada Intan”

Dipertemukan dengan bekas madunya iaitu Intan Liana Saleh di program Melodi Raya baru-baru ini, pelakon Izreen Azminda meluahkan rasa syukur doanya selama ini dimakbulkan Allah.

Menurut Izreen, dia meminta maaf pada Intan sebanyak tiga kali dan sudah lama menantikan peluang tersebut. Izreen berkata itu adalah pertemuan pertama mereka selepas empat tahun.

“Saya minta maaf tiga kali pada dia (Intan). Alhamdulillah, syukur pada Allah. Apabila pihak Melodi bertanyakan perkara ini, saya okay dan tidak ada apa-apa halangan. Bukan sebab ia untuk program, tapi saya memang sudah lama menantikan peluang ini.

“Apabila dia pun sudi dan bersetuju datang, bagi saya ia satu rahmat. Saya cakap pada diri, doa saya dimakbulkan Allah. Kiranya ini adalah pertemuan pertama kami selepas empat tahun.

“Bagi saya, apa saya nak buat selama ini, Melodi sudah realisasikan untuk saya. Ibaratnya Melodi menjadi orang tengah,” katanya kepada Harian Metro.

Tidak melepaskan peluang dengan meminta maaf kepada Intan, Izreen berkata permohonaan maafnya itu adalah ikhlas berharap segalanya akan baik-baik sahaja selepas ini.

“Sewaktu dia sampai, saya tegur dulu. Ketika naik pentas untuk memulakan rakaman, saya minta maaf padanya. Kali kedua ketika rakaman berlangsung dan ketiga sebelum pulang. Malah kami sempat bergambar bersama.

“Harapnya selepas ini baik-baik saja. Sebab saya sudah minta maaf. Walaupun ungkapan maaf itu ringkas, tapi ia ikhlas dari lubuk hati yang paling dalam. Selebihnya terserah pada dia, samada nak maafkan atau tidak,” katanya.

Sebelum ini Izreen dikecam hebat apabila mengahwini Ude Wahid secara senyap tanpa pengetahuan isterinya, Intan Salleh. Bagaimanapun, Ude dan Intan bercerai pada Mac 2018 selepas lima tahun mendirikan rumah tangga.


Jep Sepahtu, Sari Yanti Selamat Timang Anak Ketiga

Tahniah diucapkan kepada Jep Sepahtu dan Sari Yanti yang selamat menimang cahaya mata ketiga iaitu bayi lelaki.

Berita gembira itu dikongsikan oleh Jep menerusi Instaram miliknya sebentar tadi bahawa isterinya selamat melahirkan anak ketiga mereka.

Menerusi entri itu, Jep turut meluahkan rasa syukur di atas kelahiran puteranya itu serta mengucapkan terima kasih buat isterinya yang bertarung nyawa melahirkan anak mereka.

Perkongsian Jep itu mendapat pelbagai reaksi daripada rakan artis dan netizen yang tidak melepaskan peluang mengucapkan tahniah buat pasangan itu.

Tahniah sekali lagi kami ucapkan. Semoga kesihatan Sari Yanti dipermudahkan begitu juga dengan proses berpantang selepas ini. Tak sabar nak lihat wajah comel anak pasangan ini!


Sambut Raya Bersama, Netizen Persoal Foto Aidilfitri Abby & Norman

Tidak dinafikan sambutan Aidilfitri tahun ini berbeza apabila tidak dapat lagi pulang ke kampung meraikan hari kemenangan tersebut.

Malah, tidak boleh ada aktiviti kunjung mengunjung mahupun aktiviti rentas negeri atau derah sepanjang musim perayaan ini.

Bagaimanapun, foto sambutan raya keluarga selebriti Norman Hakim dan Abby Abadi menjadi perhatian apabila netizen mempersoalkan tentang SOP.

Rata-rata netizen mempertikaikan bukankah tidak boleh aktiviti menziarah pada Aidilfitri, namun hairan bagaimana mereka boleh bergambar satu keluarga pada raya pertama.

Kata netizen lagi, mereka sudah mematuhi SOP sehinggakan tidak ke rumah ibu bapa atau adik beradik dalam satu daerah, tetapi ada juga yang tidak mematuhi arahan tersebut.

Hasil tinjauan di Instagram Norman Hakim, pelakon itu dilihat telah menutup ruangan komen gambar mereka sekeluarga.

Susulan isu tersebut, Abby dilihat ada memuat naik status di Insta Story menjelaskan mereka sering berkumpul sebelum Aidilfitri lagi, serta hairan mengapa mereka tidak boleh berjumpa seperti hari biasa.


Nadia Brian Tak Serik, Teringin Kahwin Lagi

Baru-baru ini, pelakon Nadia Brian ada memuat naik beberapa keping gambar bersama Zizan Razak. Perkongsiannya itu mendapat pelbagai reaksi daripada netizen mahu mereka bercinta.

Bagaimanapun, Nadia berkata dia selesa berkawan dengan Zizan memandangkan mereka sudah lama kenal sejak tahun 2016 lagi.

“Zizan adalah seorang kawan yang baik, dia juga ada mesej tanya khabar… dia kenal keluarga dan nenek saya.

“Tapi dia memang sangat kelakar. Tapi kalau cakap soal jodoh tu, buat masa ini saya nak fokus kepada keluarga dan kerja dulu,” katanya.

Ditanya adakah dia trauma untuk berkahwin lagi selepas ini, Nadia berkata dia tidak menolak malah mahu menimang cahaya mata sendiri.

“Saya suka baby, saya buka budak-budak. Saya tak ada hadkan umur, kalau ada jodoh doakan yang baik-baik, nak ada baby yang comel-comel!” katanya.

Terdahulu, Nadia mendirikan rumah tangga dengan ahli perniagaan Muizz Nasruddin pada 9 November 2019 sebelum bercerai talak satu pada 2 April lalu.


Foto Berpelukan Macam Dah Kahwin, Netizen Tegur Elisya Sandha & Tunang

Setiap kali hari raya, rata-rata selebriti tidak melepaskan peluang untuk memuat naik video bersama pasangan dan ahli keluarga masing-masing.

Tidak ketinggalan, anak sulung kepada Jinggo dan Sheila Rusly iaitu Uzair Haqimy turut berkongsikan foto bersama dengan tunangnya, pelakon Elisya Sandha.

BACA: Elisya Sandha Terharu Tunang Sanggup Jual Lemang Kumpul Duit Kahwin

Bagaimanapun, foto tersebut mengundang kecaman netizen apabila pasangan itu dilihat berpelukan sedangkan masih belum berkahwin.

Malah, ada segelintir netizen berseloroh menyamakan seperti pasangan yang sudah berkahwin serta mengatakan sangat beruntung kerana mempunyai ibu bapa yang sporting.

Namun, ada yang menegur tindakan pasangan itu disifatkan tidak manis apatah lagi belum lagi bergelar suami isteri yang sah.

Terdahulu, Elisya Sandha mengikat tali pertunangan dengan anak sulung pelakon dan penerbit, Sheila Rusly iaitu Uzair Haqimy pada 31 Januari 2021 lalu.


Da’i Farhan Kembali Rujuk Dengan Bekas Isteri Pertama Pada 1 Syawal

Tahun lalu hangat diperkatakan mengenai kontroversi rumah tangga pendakwah bebas, Da’i Nik Farhan dengan kedua-dua bekas isterinya, Fatin Nurul Ain dan Erin atau nama sebenarnya Noorainul Naqim.

Sekian lama menyepi, nama Da’i Farhan kembali menjadi bualan apabila dilihat ada memuat naik fotonya bersama bekas isteri pertama, Fatin duduk di pelamin mengenakan busana seperti pengantin, siap bermahkota di Insta Story.

Nampaknya Aidilfitri tahun ini lebih bermakna apabila Da’i Farhan sudah pun kembali rujuk dengan bekas isterinya, Fatin pada 1 Syawal lalu.

Menerusi satu perkongsian di Instagram, Fatin dilihat berkongsikan foto persandingan mereka serta mendoakan ikatan rumah tangga yang dibina kali kedua itu bahagia hingga ke akhir hayat.

“Saling bermafaan memberi ketenangan itulah akhlak Rasulullah. Hati yang memaafkan adalah hati yang bersangka baik dengan apa yang berlaku.

“Semoga apa yang berlaku sudah tertulis, tiada kebaikan untuk memendam rasa. Semoga masa dan hari-hari yang mendatang melupakan memori lalu. Doakan kebahagiaan kami dunia dan akhirat,” ujarnya.

Dalam pada itu, Fatin turut meluahkan rasa syukur apabila kedua anaknya dapat merayakan hari lebaran bersama bapa kandung setelah setahun terpisah.

“Tahun ini merasalah beraya di sini. Alhamdullilah syukur tahun ini Allah beri rezeki lain menyatukan hati dan keluarga kami. Walaupun PKP dapat juga anak-anak merasa hari raya bersama-sama sebagai keluarga besar,” ujarnya.

Terdahulu, Da’i Farhan mengejutkan ramai apabila mendedahkan sudah berkahwin dengan Dr Erin, janda anak lapan di Mekah.

Pendakwah itu dikecam ramai apabila perkahwinan mereka itu tidak diketahui oleh isterinya Fatin yang ketika itu sedang sarat hamil anak kedua mereka. Lebih mengejutkan, Da’i Farhan menceraikan isteri pertamanya dengan talak satu pada 3 Disember 2019.

Bagaimanapun, perkahwinan Da’i Farhan dan Erin hanya mampu bertahan lima bulan sahaja apabila berpisah pada April tahun lalu.


Dua Kali Bercerai, Zarina Anjoulie Tak Malu Jadi Janda

Meskipun dua kali gagal dalam rumah tangga, bagaimanapun pelakon Zarina Anjoulie tidak tertekan mahupun malu memegang kembali status janda.

Ujarnya, ramai lagi ibu tunggal di luar sana mampu membesarkan anak mereka hingga berjaya. Zarina berkata buat masa ini dia mahu memberi fokus kepada keluarga dan anaknya.

BACA: Zarina Anjoulie Menangis Sempat Beli Baju Raya RM800 Untuk Bekas Suami

“Anju tak kisah pun jadi janda lagi sekali, lain la kalau saya tak ada wawasan atau cita-cita. Sekarang ni matlamat utama hidup Anju adalah untuk menjaga ibu bapa dan anak saya.

“Lagipun buat apa nak takut, tahu tak berapa ramai ibu tunggal di luar sana yang mampu membesarkan anak hingga mereka berjaya masuk ke universiti?” ujarnya.

Minggu lalu, Zarina mengesahkan bercerai lagi dengan bekas suaminya, Eilyas Azhar selepas dua bulan rujuk semula.

Zarina mendirikan rumah tangga dengan Eilyas pada 17 Julai tahun lalu di Pejabat Agama Islam Daerah Seremban, Negeri Sembilan.


“Dah Tutup Apa Yang Sepatutnya, Tapi Tetap Jadi Bahan”

Tular di media sosial video memaparkan seorang lelaki melakukan aksi menjijikkan di hadapan fotonya, penyanyi Wany Hasrita berkata ibunya terkejut apabila mengetahui tentang perkara itu.

Namun, Wany berkata ibunya tenang selepas dia memberi penjelasan mengenai perkata itu apatah lagi ramai yang membantunya membuat laporan berhubung video berkenaan.

“Sejak saya mula keluarkan video itu di Insta Story, saya beritahu ibu juga dan dia pun sangat tenang mendengar segala penjelasan yang dibuat.

“Apapun, saya bersyukur kerana ramai yang sayang serta menolong saya membuat laporan kepada Twitter terhadap video dan akaun itu,” katanya kepada Harian Metro.

Wany berkata meskipun foto dikongsikannya menutup aurat tetapi tetap menjadi ‘bahan’ lelaki melepaskan nafsu. Bagaimanapun, dia kini akan lebih berhati-hati sebelum memuat naik gambar di media sosial.

“Mungkin saya yang perlu kawal setiap gambar nak dimuat naik di media sosial. Kita manusia akhir zaman, akan tetap wujudnya orang yang tak sihat begini.

“Walaupun, foto yang saya kongsikan itu sudah tutup apa yang sepatutnya ditutup, tidak menampakkan sebarang bentuk pun, tapi masih menjadi bahan juga.

“Apapun, saya doa yang baik-baik saja semoga tidak terkena lagi benda-benda begini baik pada diri sendiri mahupun semua wanita lain di luar sana,” katanya.


Payung Parasol Percuma Untuk Peniaga Kecil Terpilih! Macam Mana Nak Dapatkannya?

Sejak COVID-19 ‘datang’ ke negara kita ni, kami akui ramai yang terkesan terutamanya dari segi ekonomi.

Bukan sahaja dari segi pekerjaan, ramai yang diberhentikan kerja tapi perniagaan pun turut melalui benda sama. Peniaga kecil tak dapat nak beroperasi macam dulu balik. Terbantut!

Ye lah walaupun sekarang ni kerajaan dah longgarkan untuk bisnes-bisnes boleh kembali beroperasi tapi tak sama macam dulu dah. Untung pun bolehla cukup-cukup makan orang cakap. Pun tak apa, asalkan rezeki!

Dan dalam usaha untuk mencari sesuap nasi, kini ramai yang memulakan perniagaan gerai kecil-kecilan. Buka payung depan rumah pun dah dikira bersyukur, betul tak?

Me-O, jenama makanan kucing yang dikenali di Asia Tenggara antara yang mendengar rintihan anda yang sekarang ni mengalami kesusahan.

Dan apa yang paling gempak, Me-O nak ‘Payung!’ perniagaan anda. Fuh! Macam mana tu?

Payung Parasol dan Apron Percuma bakal diagihkan untuk peniaga kecil yang terpilih. Wah, Alhamdulilah! Untung betul peniaga-peniaga kecil yang terpilih tu nanti. Ringan sikit beban nak beli peralatan untuk mulakan bisnes kecil-kecilan ini kan.

Kalau anda mahupun kenalan anda mempunyai perniagaan kecil, anda boleh mencalonkan diri atau kenalan di LINK INI.

Caranya mudah sangat gais, anda hanya perlu sertakan gambar hadapan dan papan tanda gerai, serta isi maklumat peribadi yang sah dengan lengkap.

Peniaga yang terpilih akan diumumkan di laman web Perfect Companion dan dihubungi dalam masa sebulan selepas tamat tempoh pencalonan.

Haa, amacam? Mudah jer. Anda daftar jer, mana tahu mungkin rezeki anda!

Sambil-sambil anda mendaftarkan diri, kalau anda ada Si Meowy kat rumah tu, boleh juga beri kucing anda untuk cuba makanan kucing dari jenama Me-O ini.

Untuk info anda, Me-O mempunyai pelbagai jenis pilihan makanan kucing untuk Si Meowy seperti Makanan Kering, Makanan basah dan snek yang diperkaya dengan pelbagai sumber khasiat dan kebaikan.

Bagi anda yang berminat untuk mencuba produk Me-O untuk Si Meowy anda, ia boleh didapati di pasar raya, pasar
mini, kedai haiwan peliharaan terpilih berdekatan anda atau secara atas talian di kedai rasmi Me-O seperti:

1. www.pcmonlineshop.com
2. Lazada Official Store: https://bit.ly/3jl1RMv
3. Shopee Official Store: https://bit.ly/2WGKxsk

Ikuti Facebook Rasmi Me-O untuk lebih banyak info berkenaan makanan kucing Me-O dan aktiviti yang akan datang DI SINI.


Kekal Sihat Sepanjang Hari Dengan Minum Ni Jer? Biar Betul!

Dengan keadaan cuaca sekarang yang tak menentu ni, kesihatan diri sangat lah penting. Lagi-lagi nak raya, lagi lah kena jaga.

Senang cerita makan tu kena control dan perlu banyakkan minum minuman berkhasiat. Sekurang-kurangnya ambil vitamin C setiap hari. Baru lah kekal sihat dan bertenaga jer.

Nak cari minuman yang siap ada vitamin C zaman sekarang dah tak susah. Senang cerita tak payah dah nak pergi cari buah limau untuk blend jadi jus.

Beli jer minuman terbaru dari Vida Malaysia ni, iaitu Vida C. Mudah kerja. Bila rasa nak minum jer, terus sambar dalam peti ais tu.

Kalau nak tahu, Vida C ni merupakan minuman sparkling Vitamin C pertama di Malaysia tau. Minuman ni sesuai untuk semua peringkat usia sebab Vida C ni kurang gula dan boleh menguatkan sistem imun, mengurangkan risiko penyakit jantung dan mencegah kekurangan zat besi dalam badan kita.

Minuman yang mempunyai peminat ramai ni mengandungi 1000mg vitamin C dalam satu tin. Yang paling wow sekali minuman Vida C ni adalah satu-satunya minuman sparkling yang mempunyai Vitamin C yang lengkap.

Kalau korang nak tahu, Vitamin C sebanyak 1000mg ni memang sangat-sangat diperlukan dalam kehidupan harian kita. Selain dapat rasa keenakkan Vitamin C ni, kita juga dapat jaga kesihatan badan.

Kalau nak kekal sihat, jangan lupa amalkan vitamin C ni setiap hari okey.

Cup-cup! Siapa cakap Vida C ada satu perisa sahaja. Jangan main-main okey!

Vida C ini didatangkan dalam 2 perisa iaitu Oren dan Lemon. Paling menarik, satu tin Vida C perisa Oren mengandungi vitamin C bersamaan 19 biji oren. Manakala, satu tin Vida C perisa Lemon mengandungi vitamin C bersamaan 18 biji lemon.

Dua perisa ni korang boleh beli untuk buat stok. Barulah tak jemu hari-hari minum perisa yang sama jer.

Tubuh badan kita ni memang sangat-sangat perlukan Vitamin C. Jadi memang elok kalau korang beli buat stok di rumah. Barulah boleh sihat seisi keluarga.

Bab kandungkan gula dalam minuman Vida C pula tak perlu risau, sebabnya Vida C Healthier Choice Malaysia & Singapore memiliki kandungan gula yang rendah. Jadi boleh minum tanpa ragu-ragu lagi.

Ingat! Benda baik cepat habis tau. Lagi-lagi minuman vitamin C ni senang dibawa kemana sahaja. Lagi lah ramai nak membeli nanti.

Jadi sebelum terlambat korang cepat-cepat serbu 7-eleven, Lazada, Shopee, iSetan, Aeon, Dondonki dan Caring Pharmacy untuk dapatkan minuman Vitamin C ni.

Kalau dah minum sedap tu, jangan asyik nak jaga kesihatan diri sorang jer, share lah dengan kawan-kawan anda. At least dapat juga kan pahala kongsi benda baik.


Anzalna Nasir Bangga Adik Usia 23 Tahun Dapat Tawaran Sambung PhD

Dalam ramai-ramai selebriti, boleh dikatakan adik-beradik pelakon Anzalna Nasir menjadi perhatian ramai, semuanya memang lawa-lawa belaka.

Baru-baru ini, Anzalna ada memuat naik entri berkongsikan kegembiraan apabila adik bongsunya, Nazirah Nasir ditawar melanjutkan pengajian dalam program Doktor Falsafah (PhD) di Universiti Malaya (UM).

Menurut Anzalna dia tumpang gembira adiknya itu berjaya menyambung pengajian ke peringkat PhD walaupun baru berusia 23 tahun serta mendoakan agar urusan adiknya dipermudahkan dalam menuntut ilmu.

Perkongsain Anzalna itu mendapat pelbagai reaksi daripada netizen yang turut mengagumi adiknya itu yang bukan sahaja cantik tetapi seorang yang bijak. Malah, ada yang mengatakan adik pelakon itu layak digelar ‘beauty with brain’.

Sebelum ini, Anzalna ada berkongsikan keputusan peperiksaan adiknya yang meraih Purata Nilai Gred (GPA) 4.0 berturut-turut ketika menamatkan Ijazah Sarjana Muda Sains Bioperubatan tahun lalu.


“Saya Bukan Siapa-Siapa…Kalau Nak Agungkan, Agungkanlah Rasulullah”

Umum mengetahui, baru-baru ini nama Mizz Nina hangat diperkatakan di media sosial apabila rata-rata netizen mengagumi tauladan baik yang ditunjukkan oleh bekas penyanyi itu.

Menerusi satu perkongsian di Facebook, seorang netizen berkongsikan jawapan Mizz Nina berkenaan perkara itu dalam satu program Malaysia Hari Ini.

BACA: Tiada Kontroversi Lepas Berhijrah, Perubahan Mizz Nina Jadi Tauladan Ramai

Menurut Mizz Nina, dia mengakui berasa takut apabila diagungkan oleh orang ramai kerana setiap pujian pasti akan disertakan dengan jangkaan dan harapan yang tinggi.

Kata Mizz Nina lagi, dirinya bukan siapa-siapa dan jika mahu agungkan seseorang agungkanlah, Rasulullah SAW.

“Kalau rasa nak agungkan seseorang, agungkanlah Rasulullah SAW, para sahabat atau ummul mukminin. Setiap pujian melambung-lambung terhadap sesiapa, sentiasa beserta dengan jangkaan & harapan tinggi,” katanya.

Mizz Nina juga berkata dia seakan tidak percaya apabila mendengar pandang orang terhadap dirinya kerana mereka tidak tahu tentang dirinya yang sebenar.

“Saya rasa, Ya Allah, betul ke saya baik sangat macam tu? Setiap kali baca komen memuji-muji, Ya Allah maafkan mereka tentang apa yang mereka cakap berkenaan saya. Mereka tak tahu siapa saya sebenarnya.

“Maafkan saya dan bantu saya untuk jadi lebih baik daripada apa yang mereka katakan,” ujarnya lagi.

Kata Mizz Nina lagi, dia turut takut jika Allah bertanya apa yang dilakukannya sehingga menerima pujian tersebut kerana baginya dia tidak layak.

“Saya takut sangat nanti Allah akan tanya, ‘apa kamu buat apabila terima pujian begitu? Rasa diri bagus? Atau akan gunakannya untuk perbaiki diri?’. Saya takut,” katanya.


Nabila Huda Disahkan Positif Covid-19

Tinggal sehari lagi menjelang Aidilfitri, satu demi satu selebriti disahkan positif Covid-19. Terbaru, pelakon Nabila Huda pula dijangkiti virus tersebut.

Memetik portal Gempak, perkara itu disahkan sendiri oleh bapanya Amy Search selepas video Nabila menyambut ulang tahun kelahiran anak perempuannya, Keisha di dalam bilik bersendirian.

BACA: Nabila Huda Bengang Bayar Yuran Penuh Tapi Hanya Belajar Online

Menurut Amy lagi, anaknya itu dalam keadaan baik sahaja, namun sudah hilang deria bau serta mengalami beberapa gejala lain.

“Abil ada beritahu sekarang dia sudah hilang deria bau, batuk dan selesema. Namun, buat masa ini keadaannya stabil. Alhamdulillah, Keisha dan suami serta kami sekeluarga tidak dijangkiti Covid-19,” katanya.

Beberapa hari lalu, pelakon Tiz Zaqyah, Nora Danish dan penyanyi Datuk Nora Ariffin turut dijangkiti Covid-19.


Mood Raya On! Inilah Yang Anda Wajib Ada Masa Raya Nanti

Kalau sebut bab makanan di Malaysia, memang tak perlu nak susah hati sangat dah. Dah sekian maklum, negara kita ni kaya betul dengan makanan. Dah la semuanya sedap-sedap!

Nak pula kita dah nak Raya ni, pasti menu Raya tu penuh meja. Wuuu! Heaven lah kalitu.

Dalam kita tengah tak sabar-sabar nak menyambut Raya ni, anda perasan tak kehadiran minuman yogurt terkemuka Jepun, BeFine di beberapa pasar raya terdekat anda? Mesti terperasan juga kan?

Haa…kalau anda nak tahu minuman yogurt probiotik BeFine ini telah terbukti secara klinikal di Jepun tau. Dan apa yang paling menarik, ianya memang sesuai sangat diminum dikala anda beraya nanti.

Kenapa kami cakap macam tu? Meh sini teman nak kabo kan.

Okay anda pun dah tahu kan, Raya nanti, memang juadah kita tu nanti akan banyak. Ketupat, lemang, kuih Raya, segala makanan berminyak, makanan pedas dan makanan yang susah dicerna dah semestinya dalam menu Raya tu kan?

Tipulah kalau anda makan sikit jer semua makanan yang terhidang tu nanti. Kalau boleh semua benda nak sumbat dalam mulut tu.

Bila dah makan banyak ni, perut pun jadi tak selesa. Alah pening kepala juga tu nak memikirkan tu. Tapi! Jangan risau gais, minuman yogurt BeFine yang dah semakin popular dalam kalangan rakyat Malaysia ini mampu membantu mengelakkan gangguan sistem pencernaan anda.

Kalau anda perasan, minuman ni dah lama dah ‘bermastautin’ di negara kita. Pergi jer pasar raya berdekatan anda tu, berlambak gais ‘beratur’ di tempat minuman tu. Haish sedap pula bila terbayangkan!

Dengan bersaiz 200gm dan 600gm, BeFine ada banyak perasa tau iaitu Plain, Passion Fruit, Mulberry, Strawberry dan KiwiAvocado. Semuanya sedap gais. Anda pilih jer nak yang mana.

Anda juga boleh jaga kesihatan kalau minum BeFine ni. Dah ia tiada bahan pewarna, lemak dan juga kolesterol yer. Kalau jadikan minuman semasa Hari Raya nanti, memang padu gais!

Bukan itu jer, minuman yogurt BeFine bukan setakat menyihatkan usus anda jer. Ia juga dapat membantu mengurangkan risiko anda terkena penyakit berjangkit. Bagus kan? Sesuai juga untuk anda yang nak diet tu.

Yang penting, minuman yogurt BeFine ini boleh dijadikan ‘BFF’ anda sepanjang menyambut Hari Raya nanti. Minumlah satu botol BeFine Probiotik Yogurt untuk menghilangkan ketidakselesaan tersebut!

BeFine mengandungi probiotik berkualiti yang dapat membantu penghadaman, penyerapan nutrien dan menjaga keseimbangan bakteria dalam usus anda agar anda dapat badan yang kuat dan sihat.

Kini terdapat di pasaraya-pasaraya besar berdekatan anda. Cuba satu nanti okay!

Kalau anda nak dapatkan update terkini pasal minuman yogurt BeFine yang sedap, mampu memberi kelebihan dan menyelerakan ini, anda boleh LIKE dan FOLLOW Facebook Page BeFine Malaysia.


Demi Anak-Anak, Bekas Isteri Eizlan Yusof Tetap Jaga Hubungan Baik

Meskipun sudah bercerai dan masing-masing sudah mendirikan rumah tangga serta mempunyai kehidupan baharu, pelakon Datuk Eizlan Yusof tetap menjalin hubungan baik dengan bekas isterinya, Vie Shantie Khan.

Baru-baru ini, Vie Shantie ada memuat naik perkongsian mengenai ibu bapa perlulah bersikap matang demi anak-anak walaupun sudah berbeza haluan dan kehidupan. Kata Vie lagi, bukan hati ibu bapa yang perlu diutamakan tetapi hati anak-anak adalah yang lebih penting.

“Walaupun sudah berlainan jalan kehidupan, tapi ukhuwah kekeluargaan tetap terjalin. Demi penyatuan anak-anak, ibu bapa haruslah bersikap matang dalam setiap tindakan.

“Bukan hati kita yang harus diutamakan. Tapi hati mereka dan jiwa mereka yang perlu disatukan. Semoga ikatan persaudaraan mereka terus terjalin di dunia dan akhirat, insya-Allah,” katanya.

Menerusi perkongsian di Instagram itu, Vie sempat mengucapkan tahniah buat bekas suaminya yang baru sahaja menimang cahaya mata sulung.

Terdahulu, Vie dan Eizlan bercerai talak satu pada tahun 2015 selepas 8 tahun berumah tangga. Hasil perkahwinan mereka dikurniakan tiga orang cahaya mata.

Vie Shantie kemudian berkahwin dengan seorang orang kenamaan manakala Eizlan mendirikan rumah tangga dengan Natasha Rosa Boudville pada 12 Disember 2019.


“Allah Uji Kita Dengan PKP, Jagalah Mulut & Jari”

Tidak dinafikan ramai yang meluahkan rasa tidak puas hati dan kecewa apabila tidak dapat pulang ke kampung untuk menyambut hari raya susulan Perintah Kawalan Pergerakan (PKP).

Perkata itu turut mendapat perhatian Pencetus Ummah (PU) Azman yang menasihatkan netizen supaya menjaga mulut dan jari setiap kali meninggalkan sebarang komen.

PU Azman berkata sepatutnya kita bersabar dalam berdepan dengan ujian terpaksa berhari raya dalam keadaan sedih dan berjauhan dengan keluarga.

“Allah SWT menguji kita dengan apa yang berlaku di Palestin. Allah SWT juga uji kita dengan isu PKP. Cik Man sendiri cuba didik diri untuk jaga mulut dan jari ketika menaip. Allahuakbar. Moga kata-kata ini dapat memberikan suntikan positif kepada semua,” tulisnya.

Menerusi satu perkongsian di Instagram itu, PU Azman turut berkongsi sepotong hadis Nabi serta menjelaskan di ruangan komen bahawa dia cuba untuk menulis kenyataan yang tidak menimbulkan provokasi.

“Saya bukanlah orang baik sangat. Tapi saya cuba pastikan setiap post di IG tidak menimbulkan punca provokasi, pergaduhan dan batu api sesama manusia.

“Bahkan boleh menjadi inspirasi ilmu dan ruang tenang untuk semua rakyat malaysia atau sesiapa yang singgah di IG ini,”katanya.

Terdahulu, PU Azman ada memuat naik status di Insta Story memujuk netizen supaya bersabar dengan ujian tidak dapat balik beraya.


Noraniza Idris Batal Tempahan Baju, Protes Tak Nak Masak Untuk Raya

Hasrat penyanyi Noraniza Idris untuk beraya bersama semua anak dan cucu perempuan sulungnya tidak kesampaian apabila kerajaan mengumumkan Perintah Kawalan Pergerakan (PKP).

Mengakui terlalu sedih dan merajuk hati apabila tidak dapat beraya bersama anak dan cucu tahun ini, Noraniza bertindak membatalkan tempahan baju dan tidak mahu masak sempena raya.

“Memang sedih..rasa down sangat. Boleh kata, saya merajuk dan protes dalam diri sendiri. Tahun ini, tahun tak beraya bagi saya. Baju raya dah pun saya batalkan tempahan dan tak nak masak untuk raya.

“Sebelum PKP diumumkan, saya memang rancang nak berkumpul dengan anak-anak untuk beraya. Ikutkan saya rancang nak tempah kondiminium seminggi sebelum raya.

“Dah la tahun ini kali pertama saya akan beraya dengan cucu perempuan. Macam-macam saya berangan nak masa untuk anak-anak. Bila tiba-tiba PKP, hancur harapan saya,” katanya.

Menurut Noraniza, anak-anaknya tinggal di Kuala Lumpur, manakala dia dan suami di Semenyih.

Semalam, kerajaan mengumumkan pelaksanaan PKP di seluruh negara bermula 12 Mei sehingga 7 Jun depan.


DSV Dedah Cik B Nak Masuk Sekolah Tahfiz

Usahawan kosmetik terkenal, Datuk Seri Vida mendedahkan bahawa anaknya, Cik B ada meluahkan keinginan untuk masuk sekolah tahfiz.

DSV berkata dia tidak menyangka anaknya itu mempunyai keinginan tersebut dan tidak pernah menghalang pilihan Cik B jika itu yang dimahukannya.

BACA: Cik B Mula Belajar Menjahit, DSV Doakan Anaknya Jadi Perempuan Sejati

“Cik B pernah cakap kepada saya dia nak masuk sekolah tahfiz, Kalau ada sekolah tahfiz wanita dia memang nak masuk. Saya sendiri tidak sangka dia ada keinginan tersebut.

“Mengenai persekolahannya pula, buat masa ini dia masih bersekolah seperti biasa, cuma da?am keadaan Covid-19 sekarang ini, dia jarang pergi sekolah,” katanya.

Kata DSV, dia juga mempunyai perancangan untuk menghantar anaknya itu menyambung pelajaran ke luar negara dalam bidang Kejuruteraan Komputer.

“Kalau boleh saya memang nak hantar Cik B belajar ke luar negara, malah dia menyatakan minat untuk sambung belajar di Amerika Syarikat.

“Bagaimanapun, ini semua adalah dalam perancangan dan saya akan menyokong apa sahaja yang dia inginkan,” ujarnya.

Dalam pada itu, Cik B mengakui pelajarannya sedikit terganggu sejak aktif dalam bidang seni apatah lagi dia terpaksa berulang alik dari Ipoh ke Kuala Lumpur setiap minggu.

“Tidak dinafikan memamg pelajaran saya terganggu memandangkan banyak job dibuat di Kuala Lumpur.

“Namun begitu, saya akan cuba berusaha untuk catch up kembali setiap pelajaran yang tertinggal,” ujarnya.


Scha Elinnea Nafi Dibela Sugar Daddy, Dah Kerja Sejak Usia 15 Tahun

Baru-baru ini, perkongsian pelakon Scha Elinnea menjadi perhatian ramai apabila berkongsikan kegembiraannya di Instagram akhirnya memiliki kereta mewah jenama Mercedes-Benz.

Bagaimanapun, entrinya itu mengundang komen negatif daripada netizen yang meuduhnya menggunakan duit haram untuk membeli kereta berharga RM200,000, malah didakwa dibela oleh sugar daddy.

BACA: Baru 21 Tahun, Scha Elinnea Bangga Beli Kereta Mewah RM200,000

Tampil membidas dakwaan netizen itu, Scha berkata dia tidak akan menggunakan atau memberikan duit haram kepada keluarganya. Ujarnya, mereka yang mengenalinya lebih tahu.

“Ada orang DM, hantar screen shot komen ‘dia ni mesti ada orang bela’. Cuba fikir sendiri, takkanlah tak boleh fikir, bulan Ramadan ini saya nak berikan duit haram kepada keluarga saya atau beli kereta guna duit haram.

“Saya takkan lakukannya. Tak kisah apa orang nak cakap. Buat apa nak kisah pun. Orang yang kenal saya saja tahu bagaimana susahnya saya mencari duit,” ujarnya kepada mStar

Dalam pada itu, Scha berkata ramai tidak tahu dia sudah mula bekerja sejak usia 15 tahun lagi dan sepanjang tempoh tersebut dia tidak membelanjakan wang sewenang-wenangnya serta turut menceburi bidang perniagaan.

“Keluarga saya sederhana sahaja, bukan daripada orang kaya. Apa saya nak saya sendiri kena usahakan. Ramai orang tak tahu saya sudah mula bekerja dari umur 15 tahun lagi sebagai model & reviewer produk.

“Setiap bulan mesti ada simpanan untuk mendapatkan impian saya iaitu memiliki kereta pada umur 21 tahun dan rumah sebelum usia 25 tahun,” katanya.


Penutupan Bazar Ramadan & Aidilfitri, Tak Apa Kami Akur Demi Keselamatan

Betul lah kata pepatah, panas yang disangka hingga ke petang, rupanya hujan di tengah hari. Nak tak nak, peniaga terpaksa akur tentang penutupan bazar Ramadan dan Aidilfitri demi keselamatan semua.

Kerajaan memutuskan untuk menutup semua bazar Ramadan dan bazar Aidilfitri di kawasan Perintah Kawalan Pergerakan (PKP) ini bermula semalam (Isnin).

Ramai yang tak setuju dan tak menyokong dengan penutupan bazar ini. Ye lah, masing-masing nak mencari rezeki. Tapi nak buat macam mana lagi kan, terpaksa juga akur menutup operasi.

Kami faham jauh di sudut hati peniaga semua, sebenarnya ada rasa pilu dan kecewa, lebih-lebih lagi penutupan dibuat kurang beberapa hari menjelang Aidilfitri.

Mana tidaknya, penutupan operasi itu bukan sahaja menyebabkan peniaga bazar hilang pendapatan, apa yang lebih teruk diorang terpaksa menanggung kerugian kerana sebahagian peniaga sudah membeli stok barangan untuk diniagakan. Alahai kesiannya.

Sudahlah untung masih belum seberapa, sekarang ni nak menanggung kerugian pula.

Macam yang Setiausaha Agung Gabungan Persatuan-Persatuan Penjaja dan Peniaga Kecil Melayu Malaysia (GPPKMM), Mohamed Zamri Mohammed, berkata pengumuman kerajaan pada 16 Mac lepas yang membenarkan pembukaan bazar Ramadan dan Aidilfitri tahun ini sebenarnya memberi nafas baharu kepada peniaga kecil. Tapi itulah, bila adanya pelaksanaan Perintah Kawalan Pergerakan (PKP), agak terkesan juga.

Setiausaha Agung Gabungan Persatuan-Persatuan Penjaja dan Peniaga Kecil Melayu Malaysia (GPPKMM), Mohamed Zamri Mohammed, berpendapat penutupan bazar Ramadan dan bazar Aidilfitri bagaimanapun wajar bagi mengawal penularan COVID-19.

Tambah beliau, arahan pihak kerajaan dan pihak berkuatkuasa yang mahu menghentikan bazar Ramadan dan bazar Aidilfitri ini bukan sekadar suka-suka tapi tindakan ini adalah wajar bagi mengawal penularan COVID-19.

Kata Mohamed Zamri, selain itu Sistem Hotspots Identification for Dynamic Engagement (HIDE) yang diperkenalkan juga amat membantu dalam mengesan lokasi yang berisiko kepada penularan kes COVID-19.

“Kerajaan sentiasa meneliti prosedur operasi standard (SOP) dari semasa ke semasa. Penutupan kesemua bazar berlaku kerana terdapat pertambahan kes harian dan saya percaya penutupan ini dilakukan selepas mendapatkan nasihat dan penilaian risiko daripada Kementerian Kesihatan Malaysia (KKM).

“Keadaan ini menyebabkan beberapa negeri melaksanakan PKP secara bersasar dan dibuat berpandukan sistem HIDE yang dibangunkan bersama oleh Bank Negara Malaysia (BNM) dan KKM,” katanya lagi.

Jelas Mohamed Zamri, sebelum pengumuman ini berkuat kuasa, peniaga sudah dimaklumkan tiga hari lebih awal sebelum penutupan bazar secara menyeluruh dan tidak sepatutnya bangkit sebarang isu negatif dari peniaga.

“Jika dibanding 2020, tiada bazar dibenarkan beroperasi dan pada saya kerajaan sudah memberikan kelonggaran kepada peniaga bazar untuk menjalankan perniagaan tahun ini biarpun tidak sepenuhnya sehingga malam terakhir Ramadan.

“Saya faham, kebanyakan peniaga sudah mengeluarkan modal tinggi dan mensasarkan pulangan pada malam terakhir perniagaan, namun mereka perlu lihat dari perspektif utama bahawa penutupan bazar ini amat membantu dalam mengurangkan penularan kes COVID-19.

“Namun, saya mengharapkan pelan pemulihan ekonomi yang akan diumum kerajaan tidak lama lagi membenarkan rakyat bebas bergerak, mengunjungi premis perniagaan dan gerai yang diusahakan peniaga dan penjaja kecil,” katanya.

Sementara itu, Presiden Persatuan Wanita dan Ibu Tunggal Witus (WITUS), Shiella Tukimin, berkata biarpun kemeriahan bazar tidak dapat dinikmati sepenuhnya, namun sebagai peniaga beliau akur dengan keputusan penutupan bazar kerana ingin menyumbang peranannya bagi mengekang rantaian COVID-19.

Presiden Persatuan Wanita dan Ibu Tunggal Witus (WITUS), Shiella Tukimin, akur akan penutupan semua bazar biarpun berbaki beberapa hari sebelum sambutan Syawal.

Katanya, biarpun hanya berpeluang berniaga selama dua jam sehari kerana bazar Aidilfitri hanya dibenarkan operasi sehingga jam 10 malam, tapi dirinya akur dengan penetapan pihak berkuasa dan yakin setiap garis panduan dijalankan berdasarkan pengamatan profesional.

“Berdasarkan pemerhatian saya, bazar menjadi kawasan tumpuan umum dan ramai yang gagal memenuhi SOP yang digariskan Majlis Keselamatan Negara (MKN). Pematuhan SOP seperti penjarakan fizikal hampir mustahil untuk dilakukan seperti di bazar Ramadan atau bazar Aidilfitri.

“Penutupan bazar yang berbaki beberapa hari sebelum menjelang hari raya amat wajar dilakukan memandangkan bilangan kes baharu COVID-19 yang dilaporkan setiap hari berada pada tahap yang sangat membimbangkan bahkan bagi peniaga seperti saya yang terdedah dengan risiko,” katanya.

Tambahnya, sistem HIDE yang diperkenalkan juga mampu mencegah pembentukan kluster COVID-19 baharu sekiranya penyenaraian lokasi yang dikenal pasti diambil tindakan awal oleh pihak berkuasa, pemilik premis dan juga orang awam.

“Perkongsian senarai lokasi dapat membantu masyarakat membuat perancangan perjalanan dan keputusan yang wajar sebelum menuju ke sesebuah lokasi atau premis agar dapat menghindari risiko jangkitan COVID-19.

“Ia juga boleh dijadikan panduan kepada pemilik atau pengusaha premis untuk mengambil langkah proaktif bagi mencegah dan melindungi premis masing-masing daripada menjadi pusat penularan jangkitan COVID-19,” katanya.

Sebelum penutupan semua bazar di seluruh negara, kerajaan mengeluarkan arahan terbesar dibuat pada 30 April lalu supaya 22 bazar Ramadan daripada 1,073 yang sedang beroperasi di seluruh Malaysia ditutup selepas dikesan wujud ancaman penyebaran COVID-19 berdasarkan pengesanan kontak yang dilaksanakan KKM melalui aplikasi MySejahtera.

Semoga keadaan Malaysia beransur pulih dan baik. Mudah-mudahan pengalaman dialami ini dapat menjadikan rakyat Malaysia lebih sabar dalam mencari rezeki.

Usaha melawan Covid-19 adalah tanggungjawab bersama. Semua pihak mempunyai peranan dalam usaha ini seterusnya boleh menyelamatkan nyawa dan memelihara kehidupan. Sama-samalah kita mencegah dan berdoa!


Elisya Sandha Terharu Tunang Sanggup Jual Lemang Kumpul Duit Kahwin

Menerusi satu perkongsian di Instagram, pelakon Elisya Sandha meluahkan rasa terharu apabila tunangnya, Uzair Haqimy sanggup berniaga lemang untuk kumpul duit bagi majlis perkawhinan mereka nanti.

Difahamkan, tunangnya yang juga anak kepada penerbit dan pelakon Sheila Rusly itu menjual lemang sempena Ramadan dan Syawal ini.

Dalam entri tersebut, Elisya turut memuat naik gambar leman dan rendang yang dihantar oleh tunangnya itu.

Perkongsian Elisya itu mendapat komen balas daripada Uzair yang sangguup melakukan apa sahaja demi masa depan keluarga mereka yang akan dibina kelak.

Terdahulu, Elisya dan Uzair mengikat tali pertunangan pada 31 Januari lalu dan merancang untuk bernikah pada awal tahun hadapan.


“Biarlah Orang Nak Kecam, Sekarang Saya Penyanyi Nombor Satu”

Usahawan kosmetik, Datuk Seri Aliff Syukri tidak menyangka lagu rayanya berjudul Lala Raya mendapat sambutan luar biasa sehingga mendapat sebanyak 1.4 juta tontonan dalam tempoh seminggu.

Enggan mengambil pusing semua kritikan dan kutukan yang dilemparkan terhadapnya, Aliff turut mempersoalkan mereka yang mengutuknya tetap menonton muzik videonya itu.

“Jangan dengki, itu rezeki saya. Saya bukan penyanyi profesional, saya hanya mahu jadi seorang penghibur. Mereka yang kutuk-kutuk saya tetap menonton video muzik tersebut sehingga berjaya cecah satu juta tontonan.

“Biarlah nak kecam atau kutuk, asalkan orang sudah pilih lagu raya dan saya sendiri sebagai penyanyi nombor satu dalam Malaysia,” ujarnya.

Semalam, Aliff memuat naik perkongsian meluahkan rasa syukur lagunya itu trending nombor satu di YouTube.

Malah, pelakon dan pelawak Zizan Razak turut mengakui Aliff mempunyai bakat besar sebagai penyanyi. Zizan berkata vokal Aliff kini setanding penyanyi barat dan tertanya usahawan itu kini penyanyi nombor satu negara.

Terdahulu, Aliff berkata lagu tersebut adalah untuk menghiburkan hati mereka yang tidak dapat pulang ke kampung berhari raya susulan rentas negeri tidak dibenarkan.


Misha Omar Tegur Orang Kelantan Cuba Rentas Negeri

Semalam tular berita apabila 1,000 kenderaan ditahan atas cubaan merentas negeri masuk ke Kelantan sebelum diarah untuk berpatah balik.

Perkara itu turut mendapat perhatian penyanyi Misha Omar yang tampil menegur khususnya buat rakyat Pantai Timur yang membuat percubaan untuk merentas negeri.

Menerusi perkongsian di muat naik di Instagram itu, Misha turut menegur menggunakan dialek Kelantan supaya lebih sampai dengan rakyat Pantai Timur.

Misha turut menterjemahkan dialek Kelantan dalam Bahasa Malaysia agar difahami oleh peminatnya lain tentang apa yang cuba disampaikannya.

“Eh kamu semua ni kenapa degil sangat? Macam buat-buat tak tahu je tak boleh rentas negeri dan daerah,” tulisnya.

Dalam pada itu, Misha berkata dia juga rindukan ibunya yang berada di kampung, namun akur dengan keputusan kerajaan tidak membenarkan aktiviti rentas negeri pada Aidilfitri kali ini.

“U ingat u sorang je ke yg rindu your parents? I pun sama ok? Hari-hati i nangis sambil video call dengan mak i di kampung.. tak takut ke tengok angka kes positive covid setiap hari tu abang-abang & kakak-kakak? Ehhh gerammmm lahh kita..cubit kangggg,” tulisnya lagi.


Fouziah Gous Berjaya Khatam Al-Quran Kali Kedua Di Bulan Ramadan

Menerusi satu perkongsian di Instagram, pelakon Fouziah Gous meluahkan rasa syukur dan terharu apabila berjaya khatam Al-Quran buat kali kedua di bulan Ramadan, dua hari lalu.

Dalam entri tersebut, Fouziah turut berkongsi perasaan syukur yang tidak pernah dialami sebelum ini apabila berjaya khatam pada pukul 3 pagi dan di hari Jumaat terakhir bulan Ramadan.

“Segala puji-pujian bagiMu YaAllah. Hari Jumaat terakhir di bulan Ramadan (hari ke-25) dengan izin Allah SWT, selesai khatam untuk kali kedua di bulan Ramadan.

“Sebenarnya saya khatam pada pukul 3 pagi ketika semua sedang tidur. Teruja sangat. Terus saya beritahu suami, keluarga dan ustazah,” tulis.

Mengakui pada awalnya serba salah untuk berkongsikan perkara itu di Intagram, bagaimanapun Fouziah tetap kongsikan untuk dijadikan kenangan di masa akan datang.

“Pada waktu sama saya jadi serba salah untuk berkongsinya dalam Instagram. Bila mengimbau semula kenangan lima hingga 10 tahun akan datang, sekurang-kurangnya boleh rujuk semula di sini (Instagram) sebagai kenang-kenangan.

Terdahulu, Fouziah berkongsikan kegembiraannya apbila berjaya khatam Al-Quran pada hari Nuzul Al-Quran yang lalu.


Ibu Bapa Dedah Anak-Anak Berhenti Menangis Dengar Lagu Raya Iman Troye

Lagu raya pertamanya berjudul Pejam Celik Hari Raya mendapat sambutan luar biasa daripada pendengar, Iman Troye akui rasa teruja.

Iman atau nama sebenarnya Siti Nur Iman Alyssa Sahabudin berkata dia juga terharu lagunya itu dapat mengembalikan mood raya orang ramai, malah disukai semua peringkat usia.

“Alhamduillah syukur apabila lagu raya pertama saya ini merima jumlah tontonan yang tinggi sehingga trending di laman YouTube.

“Percaturan kami lancar lagu ini sebelum bulan Ramadan kiranya menjadi, sahaja kita lancar awal sebab nak bawa vibe raya tu.

“Antara komen positif ada ibu bapa suka tengok anak-anak mereka berhenti menangis dan menari sekali bila dengar lagu ini. Memang niat awal kita buat lagu ni untuk orang happy, bila budak-budak suka, ibu bapa pun suka. Alhamdulillah semua suka,” katanya.

Setakat ini, lagu ciptaan A. Ramlee dan Ezra Kong itu menerima hampir lima juta tontonan sejak dimuat naik pada 9 April lalu.


Zarina Anjoulie Menangis Sempat Beli Baju Raya RM800 Untuk Bekas Suami

Meskipun sudah seminggu sah diceraikan, namun pelakon Zarina Anjoulie dilihat masih berkongsikan luahan hati mengenai pengorbanan yang dilakukannya selama bergelar isteri.

Malah, tular satu di TikTok apabila netizen berkongsikan sedutan video luahan Zarina yang sebak apabila memberitahu dia sempat membelikan baju Melayu untuk bekas suami dan anaknya.

Dilihat tidak dapat menahan air matanya, Zarina berkata dia tidak membeli baju raya untuk dirinya sendiri tetapi membelanjakan sebanyak RM800 untuk baju Melayu bekas suaminya, Eilyas Azhar.

“Aku belikan baju raya engkau dan anak RM800, last-last aku kena apa? Campak tahi. Aku pun takde baju sebab hari tu tak cukup duit.

“Tapi pengorbanan bini, kau tahu apa. Sanggup beli untuk suami dan anak, kalau diri kau sendiri takde pun takpe,” luahnya.

Menerusi satu lagi video, Zarina turut menasihati wanita diluar sana supaya berkahwin dengan lelaki berkemampuan kerana sukar untuk mencari pasangan yang sanggup hidup susah bersama.

“Baik kau kahwin dengan lelaki kaya. Kalau dia kutuk, hina, malukan kau pun sekurang-kurangnya kalau dapat la duit, rumah atau kereta.

“Jangan jadi macam aku, bodoh. Satu habuk pun tak dapat sebab kononnya susah senang bersama. Ada lelaki macam tu, tapi satu dalam seribu,” ujarnya kecewa.

Minggu lalu, Zarina mengumumkan dia dan Eilyas atau mesra disapa Yas bercerai kali kedua selepas dua bulan rujuk semula.


Tajul Dedah Abang Khalis Kena Santau Sejak Jadi Artis

Sebelum ini, dunia hiburan dikejutkan dengan berita adik kepada Allahyarham Achik Spin iaitu Khalis dari kumpulan The Real Spin sedang terlantar sakit.

Terbaru, adiknya yang juga penyanyi Tajul Ariff mendedahkan abangnya itu sebenarnya menderita penyakit misteri atau terkena ilmu hitam.

BACA: Tajul Timang Anak Kedua, Kepala Terkehel Ditarik Isteri Masa Bersalin

Memetik mStar Online, Tajul berkata mereka sekeluarga sudah melakukan pelbagai ikhtiar namun masih tidak membuahkan hasil. Kata Tajul lagi, abangnya disantau sejak mula jadi artis lagi.

“Alhamdulillah, keadaannya dah semakin okay dari sebelum ini. Sebelum ni dia terbaring, tak boleh bercakap, sekarang ni dah boleh la nak bagi dia minum air sikit dan ajak berborak.

“Kalau orang tengok daripada gambar pun dah boleh tahu sakit apa, cuma ada yang tak percaya atau menidakkan benda macam ni. Memang betul dia kena santau, dari mula-mula jadi artis lagi,” ujarnya kepada mStar.

Dalam pada itu, Tajul memberitahu sejak terkena buatan orang, abangnya tidak dapat makan dan minum, seolah-olah pelaku mahu abangnya mati.

“Tak boleh makan, tak boleh minum. Bila makan muntah, muntah darah lepastu dia tak boleh bangun. ‘Dia’ dah lock semua, dia dah tak sedar diri dia siapa. Kitaorang ada ikhtiar sebelum bawa dia pergi hospital.

“Kami bawa ke satu tempat rawatan Islam ni, on the spot dia boleh bangun. Daripada dia tak sedar, dia boleh bangun, berdiri, bercakap, dah boleh minta makan. Kita orang dah lega, menangis semua. Ya Allah alhamdulilah abang Khalis dah balik,” katanya.

Bagaimanapun, Tajul berkata dua hati kemudian abangnya kembali jatuh sakit. Tajul menyifatkan abangnya seorang yang baik dan tidak pernah bermusuhan dengan mana-mana pihak.

Khalis memulakan kerjaya nyanyian bersama kumpulan Real Spin pada tahun 2016 bersama dua lagi anggota asal kumpulan Spin iaitu Azren dan Aidel.


Fiza Halim Sah Bercerai Kali Ketiga

Rumah tangga yang dibina hanya mampu bertahan selama empat tahun, pelakon Fiza Halim mengesahkan sudah pun bercerai dengan suaminya, Aizat Al Jefri pada 22 Julai, tahun lalu.

Lama mengambil masa untuk kongsikan mengenai perceraian ketiganya itu kerana pasti ada dipandang serong, Fiza berkata baru kini dia mempunyai kekuatan untuk memaklumkan perkara sebenar.

BACA: Duduk Rapat Bersentuh Dengan Saiful Apek, Fiza Halim Dah Solo?

“Saya ambil masa untuk merungkai perkara sebenar… Ia bukan mudah. Baru sekarang saya ada kekuatan untuk mendedahkan status diri.

“Kami bercerai talak satu. Saya diceraikan melalui aplikasi WhatsApp. Punca atau sebab kenapa kami berpisah, biarlah saya simpan dan tanggung sendiri. Saya tidak mahu membuka aib sesiapa.

“Pasti ada yang akan memandang serong. Namun, saya hanya manusia biasa yang tidak lepas diuji. Saya tak hidup dek puji, tak mati dek keji,” katanya.

Dalam pada itu, Fiza mengkaui sukar untuk melelapkan mata sejak tiga minggu lalu apabila memikirkan pelbagai perkara termasuk nasib yang menimpa dirinya.

“Mata mengantuk, tetapi tidak boleh tidur. Otak seolah-olah berjalan memikirkan pelbagai perkara termasuk nasib diri.

“Saya hilang arah dan terkapai-kapai memikirkan pengakhiran hidup. Namun, saya bersyukur ada yang datang membuka jalan mencuba kerja baharu. Mungkin saya akan mempertimbangkan tawaran kerja itu,” katanya.

Bagaimanapun, pelakon berusia 42 tahun itu bersyukur bekas suami pertama Ahmed Farriq Zainul mengambil berat terhadap dua cahaya mata mereka iaitu Ferra Aryana, 13, dan Feeya Adyrra, 12.

Menerusi perkahwinan ketiga dengan juruterbang, Aizat Al Jefri pada Disember 2016 itu, mereka dikurniakan seorang cahaya mata perempuan, Baby Aleena kini berusia hampir tiga tahun.

Terdahulu, Fiza pernah berkahwin kali kedua dengan penyanyi Akademi Fantasia, Adam, pada September 2013 namun bercerai pada September 2016 dan tidak dikurniakan cahaya mata.


Zizan Razak Puji Vokal Aliff Syukri Setaraf Penyanyi Barat

Lagu rayanya berjudul Lala Raya kini trending nombor satu di dan mencecah 1 juta tontonan di YouTube, Datuk Seri Aliff Syukri meluahkan rasa syukur dan teruja.

Aliff berkata meskipun dia perlu bersaing dengan beberapa penyanyi hebat lain, dia tidak menyangka lagunya itu mendapat sambutan luar biasa daripada pendengar.

Berkongsikan kejayaannya itu di Instagram, rata-rata netizen mengucapkan tahniah di atas kejayaannya itu. Malah, pelakon dan pelawak Zizan Razak turut mengakui Aliff mempunyai bakat besar sebagai penyanyi.

Zizan berkata vokal Aliff kini setanding penyanyi barat dan tertanya usahawan itu kini penyanyi nombor satu negara.

“Ternyata Dato penyanyi nombor satu negara. Trending no 1 lagi. Vokal Dato memang ala-ala penyanyi barat. Harap Dato dapat buat persembahan di Grammy Award lepas ni,” tulisnya.

Lagu Lala Raya itu adalah hasil ciptaan Amy Ukays bersama isteri Aliff iaitu Datin Nur Shahida. Lagu itu kini menerima lebih 1.3 juta tontonan sejak dimuat naik pada 4 Mei lalu.


Bakat Pernah Dihina, Diana Danielle Kini Serius Bergelar Penyanyi

Mengakui trauma untuk menyanyi selama 10 tahun apabila bakatnya dihina, bagaimanapun Diana Danielle berkata dia kini lebih semangat dan serius bergelar penyanyi.

Ia selepas video nyanyiannya untuk ‘cover version’ lagu Arcade di YouTube mendapat sambutan luar biasa. Malah, Daina juga tidak menyangka video tersebut mencecah hampir 100,000 tontonan di YouTube.

BACA: Gelaran Datuk Farid Kamil Ditarik Balik, Netizen Simpati Dengan Diana Danielle

“Kalau ikutkan, saya memulakan karier seni dengan niat untuk menyanyi lebih 10 tahun lalu. Bagaimanapun, saya trauma apabila bakat saya dihina individu tertentu yang terus mematikan hasrat untuk jadi penyanyi.

“Namun, tahun lalu saya tiba-tiba jadi rindu sangat untuk menyanyi sebelum dilamar jadi artis naungan Universal Music Malaysia. Sebagai permulaan, saya muncul dulu dengan lagu-lagu nyanyian semula termasuk Arcade itu.

“Saya ingatkan hanya empat ke lima ribu yang menonton pun sudah cukup tapi kini video itu hampir mencecah 100,000 tontonan. Semestinya, saya sangat bersyukur dengan sokongan padu itu dan menaikkan lagi semangat untuk menyanyi,” katanya.

Dalam pada itu, Diana berkata tidak sambil lewa menceburi bidang nyanyian. Ujarnya ia bukan sekadar hobi tetapi mahu serius dalam bidang muzik.

“Disebabkan itu, saya mahu tampil dengan lagu ‘cover version’ terlebih dahulu. Saya mahu raih perhatian ramai untuk melihat serta menilai kemampuan sebenar saya sebagai penyanyi.

“Daripada situ, barulah dapat mengesan sejauh mana potensi diri mampu pergi. Lagipun sekarang selera pendengar muzik tidak tetap dan paling penting, saya perlu menekankan penghasilan lagu berkualiti.

“Namun, sambutan terhadap lagu Arcade itu benar-benar meyakinkan saya. Malah, saya ingin jadi penyanyi pun bukan kerana hobi sahaja, sebaliknya mahu jadikan ia kerjaya kukuh untuk periuk nasi saya juga,” katanya.

Baru seminggu dimuat naik, video tersebut mendapat lebih 83,000 tontonan. Rata-rata netizen memuji bakat nyanyian Diana yang dikatakan setaraf penyanyi antarabangsa.


Kes Gaduh Lan Pet Pet Selesai, Penghantar Makanan Mengaku Cetuskan Provokasi

Beberapa hari lalu, kecoh di media sosial apabila tular rakaman video dipercayai pelawak Lan Pet Pet didakwa memukul seorang penghantar makanan di tepi jalan.

Terbaru, Lan memaklumkan isu pergaduhannya dengan penghantar makanan itu sudah pun selesai secara baik. Malah, penghantar makanan itu menarik semula laporan polis selepas mengakui kesilapannya punca pergaduhan itu berlaku.

BACA: “Saya Tegur Bahaya Guna Telefon Masa Bawa Motosikal, Tapi Saya Dimaki”

“Kami dah bersemuka dan kes pun sudah selesai. Lepas saya buat report polis dan dalam dua, tiga hari selepas itu dia (panghantar makanan) pun buat laporan polis.

“Saya ucap terima kasih dengan bro penghantar makanan itu dan kami dah berbaik secara aman damai,” katanya.

Sementara itu, dalam sidang media yang disiarkan menerusi Instagram semalam, peguam Lan Pet Pet berkata sidang perkara yang berlaku hanya salah faham.

“Perkara ini sebenarnya melibatkan sedikit salah faham. Video viral oleh wanita tersebut (yang merakam insiden pergaduhan Lan) seolah-olah menghakimi tanpa usul periksa.

“Kalau salah 100 peratus pada Lan, saya yakin rider itu akan saman Lan di atas kerugian (kecederaan) yang dialaminya tapi akhirnya bila bersemuka, dia menarik balik report tersebut,” katanya.

Terdahulu, Lan mendakwa sebelum kejadian dia ternampak penghantar makanan itu sedang menunggang motosikal, menggunakan telefon bimbit dengan kedudukan motosikal di tengah jalan.

Bimbang dengan tindakan pemuda berkenaan yang boleh mendatangkan bahaya, Lan mendakwa menegur individu berkenaan, namun dia pula dimakinya.


Nora Danish Positif Covid-19

Tinggal tiga hari lagi menjelang Aidilfitri, selepas Tiz Zaqyah, pelakon Nora Danish pula disahkan positif Covid-19.

Perkara itu dimaklumkan oleh Nora menerusi Instagram miliknya sebentar tadi. Nora berkata dia membuat ujian calitan kerana difahamkan mempunyai kontrak rapat individu dalam kategori C.

“Keputusan pagi tadi mendapati Nora positive walaupun langsung tak ada sebarang symptoms.

“Sekarang Nora kuarantine kendiri di dalam bilik agar anak-anak dan suami selamat. Mereka dah lakukan PCR test jam 12 tghri tadi dan doakan untuk kami semua ye,” tulisnya.

Dalam pada itu, Nora turut menasihatkan individu yang bertemu dengannya antara 4 hingga 8 Mei lalu untuk membuat ujian calitan.

Kata Nora lagi, dia sepatutnya menghadiri temujanji untuk mendapatkan suntikan vaksin di Universiti Kebangsaan Malaysia (UKM), Bangi, pagi tadi, namun dinasihatkan dikuarantin terlebih dahulu.

“Bagi sesiapa yang berjumpa saya antara 4 hingga 8 Mei lalu, saya mohon lakukan ujian calitan sebagai langkah berjaga-jaga. Jaga diri dan akur prosedur operasi standard (SOP)… Maafkan saya,” tulisnya.


Tiz Zaqyah Pula Positif Covid-19

Menerusi satu perkongsian di Instagram sebentar tadi, pelakon Tiz Zaqyah mengesahkan dirinya positif Covid-19 selepas menerima panggilan daripada pihak kakitangan Pusat Perubatan Subang Jaya, kira-kira jam 8.30 pagi tadi.

Menurut Tiz, pihak hospital menasihatinya untuk menjalani kuarantin di rumah sementara waktu sebelum tindakan selanjutnya.

Dalam entri itu Tiz turut berkongsikan, dia mengalami batuk ringan, menggigil serta rasa tidak sedap badan.

Tiz turut menasihatkan orang ramai untuk menjalani ujian saringan jika mengalami gejala seperti demam, selesema, bersin, batuk atau sakit kepala. Tiz sempat mengingatkan orang ramai duduk di rumah jika tiada urusan penting kerana Covid-19 bukan perkara main-main.

Perkongsian Tiz itu mendapat pelbagai reaksi daripada rakan artis dan netizen yang mendoakan agar pelakon itu segera sembuh daripada virus berkenaan.


“Tak Lama Lagi Dah Nak Raya, Tukar Karpet Baru Beli Online Saja”

Hangat diperkatakan mengenai seorang selebriti dikecam apabila didakwa merentas negeri ke Nilai 3 untuk membeli karpet, perkongsian Anzalna Nasir juga turut menjadi perhatian ramai.

Menerusi satu perkongsian di Instagram, Anzalna dilihat ada memuat naik video memaparkan hamparan karpet yang baru dibelinya secara atas talian.

Tiada niat menyindir ataupun meraih populariti murahan, Anzalna hanya berkongsi kegembiraannya untuk menyambut Aidilfitri tidak lama lagi.

“Tak lama lagi dah nak raya! Saja bagi suasana nak raya, jadi kita tukar karpet baru beli online saja,” tulisnya.

Perkongsian Anzalna itu mendapat pelbagai reaksi daripada netizen yang memuji tindakan pelakon itu yang tidak perlu merentas negeri atau keluar rumah untuk membeli karpet.


Group FB “Langgar SOP Apa Harini?” Dah Mula Femes?

Dalam kita dalam sibuk dok buat preparation Raya yang tak lama jer lagi ni, tiba-tiba terperasan pula Group FB yang satu ni. Tengok dia punya nama Group FB tu pon dah menarik gais, “Langgar SOP Apa Harini?”

Mula pula kami terfikir apa lah yang diorang update dalam group ni kan. Dengan keahlian 1,200 dalam Group FB ni, mula jugakla nak scroll status dan posting yang dimuat naik tu. Bila dah tengok, fuh! Padu juga gais.

Ada yang dok update gambar-gambar rakyat kita ni macam dah bebas COVID-19 lah pula. Ke sana sini, melepak dah macam kebal virus COVID-19 jadinya. Amboi sakan hangpa na.

Bukan di satu dua tempat jer, banyak yang ahli dalam group tu dok update di beberapa kwasan di tempat tinggal diorang si seluruh negeri. Kalau korang tak caya, coba lah klik LINK ni. Haa..join sekaki pun boleh gais.

Bukan nak mengkritik ke apa tapi sebagai peringatan pada anda juga untuk sentiasa beringat-ingat yang kita ni masih lagi belum menang. Bila dah tengok ahli-ahli group ni update ‘berita terkini’ dalam Group FB ni, at least dapat juga kita tahu apa yang terjadi di sekeliling kita. Ye dok?

Macam yang admin group tu pun ada pesan juga, setiap posting yang dimuat naik adalah tanggungjawab sendiri. Pandai-pandailah korang berkongsi gambar dan maklumat berkaitan SOP dan juga tujuan contoh pelanggaran SOP yang telah ditetapkan.

Yang paling penting, segala posting dan comment hendaklah dibuat secara berhemah dan tidak menggunakan bahasa kesat dan lucah serta tidak berunsurkan provokasi.

Bukan apa, bagus juga kewujudan group FB ni gais, dapat juga kita beringat. Kadang-kadang kita ni terlebih alpa. Lupa bila dah rasa syok melepak sana-sini. Manusia…

Apa yang paling penting sekarang ni, anda kena sentiasa beringat-ingat dan patuhi SOP. haa…kalau nak join Group FB tu, anda klik jer link yang kami bagi kat atas tu tadi okay!


Baru 21 Tahun, Scha Elinnea Bangga Beli Kereta Mewah RM200,000

Siapa sangka baru sahaja berusia 21 tahun, pelakon Scha Elinnea berjaya membeli sebuah kereta mewah jenama Mercedes-Benz A180 AMG.

Berita gembira itu, dikongsikan oleh Scha menerusi Instagram dan harga kereta tersebut dianggarkan berharga lebih RM200,000.

BACA: Sering Tayang Foto Seksi, Scha Elinnea Dapat Mesej Lucah Suami Orang

Menerusi entri itu, Scha turut meluahkan rasa syukur dengan pencaipaiannya itu, malah sebelum ini tidak pernah membayangkan dapat memiliki kereta idamannya itu.

Memetik laporan Harian Metro, Scha berkata dia mula mengumpul duit sejak dua tahun lalu dan ia adalah hasil titik peluh selama dia berlakon.

“Ini adalah hasil titik peluh saya berlakon. Selama dua tahun saya mula mengumpul duit untuk membeli kereta idaman ini. Apabila dapat beli, saya berasa puas dan berbaloi dengan kerja keras selama ini.

“Ini adalah kereta pertama saya. Sebelum ini kalau ke mana-mana memang tumpang kereta pembantu peribadi (PA) saja. Kiranya, kereta ini sesuai dengan saya. Tak besar dan tak kecil sangat,” katanya.

Dalam pada itu, Scha berkata selepas ini menyimpan impian untuk membeli rumah pula dan sanggup bekerja keras untuk dapatkan apa yang diimpikannya.

“Tahun ini saya dapat beli kereta idaman, insya-Allah, kalau ada rezeki tahun depan saya menyasarkan untuk beli rumah pula. Tidak mengapa bekerja keras siang dan malam asal saja apa yang diimpikan dapat dibeli menggunakan hasil titik peluh sendiri,” katanya.


Lagu Raya Aliff Syukri Trending Nombor 1 Di YouTube

Tampil dengan lagu raya terbaru berjudul Lala Raya, lagu nyanyian usahawan kosmetik, Datuk Seri Aliff Syukri kini trending nombor satu di saluran YouTube.

Setakat ini, lagu nyanyian pengasas D’Herbs itu sudah meraih sebanyak 1 juta tontotan. Berita gembira itu turut dikongsikan oleh Aliff menerusi Instagramnya.

Menerusi perkongsian itu, Aliff turut meluahkan rasa pelik jika suaranya tidak sedap mengapa lagunya boleh trending.

Dalam pada itu, Aliff turut mengucapkan terima kasih kepada semua pihak yang menjayakan muzik video lagu tersebut.

Terdahulu, Aliff berkata lagu tersebut adalah untuk menghiburkan hati mereka yang tidak dapat pulang ke kampung berhari raya susulan rentas negeri tidak dibenarkan.


Elizabeth Tan Sedih Hilang Beratus Followers IG Setiap Hari Sejak Bergelar Isteri

Selepas tular gambar perkahwinannya, ramai lelaki patah hati apabila pelakon dan penyanyi Elizabeth Tan sudah pun bergelar isteri kepada ahli perniagaan, Siew Jim.

Bagaimanapun, Elizabeth meluahkan rasa sedih apabila hilang beratus pengikut di Instagram setiap hari selepas dia mendedahkan sudah berkahwin pada 20 Mac lalu.

“Ia membuatkan saya sangat sedih. Bayangkan, beratus-ratus ‘unfollow’ setiap hari disebabkan saya berkahwin.

“Saya tak sangka ugutan peminat untuk ‘unfollow’ saya dalam IG adalah serius. Biarpun bergelar isteri, tetapi tiada banyak yang mengubah hidup saya,” katanya.

Dalam pada itu, Elizabeth berkata dia dan suami tinggal berasingan memandangkan mereka belum bersedia tinggal berjauhan dengan ibu masing-masing.

“Suami memilih untuk tinggal bersama ibunya. Sebagai anak bongsu, saya pula tidak bersedia meninggalkan ibu saya.

“Dari awal perkahwinan, kami sudah membuat perjanjian untuk tinggal berasingan. Kami hanya akan berjumpa apabila perlu. Mungkin seminggu atau dua minggu sekali.

“Saya seronok dengan kehidupan seperti ini, sekurang-kurangnya saya dan suami mempunyai ruang sendiri,” katanya.


Instagram Neelofa Paling Ramai Pengikut Di Malaysia

Meskipun pelbagai kontroversi terpalit dan kecaman diterima, namun ramai yang masih ingin tahu perkembangan selebriti popular Noor Neelofa.

Malah, hasil tinjauan mendapati Neelofa juga merupakan selebriti paling ramai pengikut di Instagram sebanyak 8.6 juta pengikut.

Jumlah tersebut sekaligus meletakkan bekas pengacara MeleTOP itu sebagai selebriti paling berpengaruh serta mengenpikan pemegang artis paling ramai pengikut terdahulu iaitu Datuk Seri Siti Nurhaliza yang mempunyai 8.2 juta pengikut.

Melihatkan jumlah pengikut yang ramai itu sekaligus membuktikan segala kecaman netizen yang sebelum ini mahu memboikot usahawan itu susulan kontroversi melanggar prosedur operasi standard (SOP) hanya cakap kosong.

Selain Neelofa dan Siti Nurhaliza, selebriti lain yang mempunyai jumlah pengikut ramai seperti Zizan Razak (7.8 juta), Nora Danish (7.3 juta) dan Mira Filzah (7.2 juta).

Minggu lalu, Neelofa, suami, PU Riz dan 20 angota keluarganya dikenakan kompuan sebanyak RM60,000 kerana melanggar prosedur operasi standard (SOP).


Let’s Raya Vibes Dengan SHARP Re-Raya! Berpeluang Menang Hadiah Gempak

Cepatnya masa berlalu…dah nak Raya ke gais? OMG! Dah siap ke tu preparation nak Raya. Ye lah kena juga beli baju Raya, kuih Raya, perabot dan barangan elektrik Raya pun haruslah beli juga. Barulah meriah Raya hangpa tahun ni.

Masa-masa macam ni lah promosi kaw-kaw diorang kasi tau. Korang tahu tak yang SHARP kembali lagi dengan promosi hebat sempena Raya! Yep, anda boleh beli dan menang hadiah menarik. Weh gila untung dan berbaloi kot.

Ha dah alang-alang anda nak beli barangan yang kami sebutkan di atas tadi ni, kami ada satu cara untuk anda dapat hadiah percuma dari setiap pembelian barangan seperti TV, peti sejuk, mesin basuh, air con, kitchen appliances dan banyak lagi ni di SHARP!

Kacang goreng jer gais. Caranya macam ni, dengan setiap pembelian RM350 ke atas anda dah boleh join contest dan berpeluang memenangi hadiah.

Ada 20 hadiah setiap fasa dalam tempoh 2 minggu ni. Bermula 1 Mei hingga 30 Jun. So jangan lupa masuk tau. Yang penting anda perlu beli dulu barangan dari SHARP.

Eh hadiah percuma tu bukan kaleng-kaleng yer gais. Antaranya peti ais, tv, microwave dan banyak lagi weh. Juling mata nengoknye…Maunya dapat hadiah ni gais, betul Raya sakan.

Bukan itu jer, ada lagi gais….anda juga boleh sertai ONLINE MINI GAME! Anda tak perlu beli apa-apa barang pun boleh join tau. Dan paling best, berpeluang untuk menang hadiah juga.

Gempak betul lah! Memang SHARP betul murah hati ke apa nak kasi hadiah padu macam ni. Haish, rugi sangat kalau anda tak join. FREE jer ui. Klik LINK INI untuk join mini game dari SHARP ini.


Permohonan Maaf Terbuka Kepada Yang Berhormat Steven Sim

Berhubung dengan artikel bertajuk ‘Misi Bantuan Steven Sim Hanya Lakonan, Jejaka Tidak Dapat Dijejaki’ yang pernah dikeluarkan dan di post di Facebook oleh pihak kami, dengan ini kami ingin membuat permohonan maaf secara terbuka kepada Yang Berhormat Steven Sim Chee Keong di atas kurangnya sensitif kami berkenaaan isu terbabit.

Kami tidak bermaksud untuk menyinggung mana-mana pihak, tapi kami mengakui bahawa posting dan artikel yang dimuat naik berkaitan dengan misi bantuan Yang Berhormat Steven Sim kepada Adik Mohamad, rider Food Panda oleh kami meresahkan beberapa pihak terutamanya Yang Berhormat Steven Sim. Kami benar-benar MEMOHON MAAF.

Kami juga mengambil langkah serius untuk memastikan kejadian dan isu seperti ini tidak terulang lagi di kemudian hari.


Program Kerajaan Bantu 150,597 Dapat Pekerjaan – PM

Sebanyak 150,597 individu berjaya mendapat pekerjaan melalui 12 program yang dilaksanakan kerajaan 23 April lalu.

Menurut Perdana Menteri, Tan Sri Muhyiddin Yasin, kejayaan itu melebihi jumlah unjuran kumulatif pada April 2021 dengan sasaran kerajaan mewujudkan 500,000 peluang pekerjaan bagi tahun ini.

Pada masa sama, usahaha kerajaan meningkatkan pelaburan dalam negara mewujudkan 33,907 pekerjaan baharu dengan 76% daripadanya dalam kategori mahir dan separuh mahir.

“Ini adalah sebahagian daripada sasaran 160,000 pekerjaan baharu hasil daripada komitmen pelaburan bagi 2021,” katanya menerusi laman Facebook rasminya.

Pagi ini saya telah mempengerusikan mesyuarat ketiga Majlis Pekerjaan Negara (NEC) yang diadakan secara persidangan…

Beliau juga mempengerusikan menyuarat ketiga Majlis Pekerjaan Negara (NEC) yang diadakan secara persidangan video.

Mesyuarat ini memberi penerangan terperinci berkaitan inisiatif Pengekalan dan Penjanaan Pekerjaan di bawah Pelan Pemulihan Ekonomi.

Secara keseluruhan, inisiatif penempatan pekerjaan dan pewujudan pekerjaan baharu melalui komitmen pelaburan telah mengatasi sasaran yang ditetapkan .

Muhyiddin berkata, beliau juga dimaklumkan mengenai isu dan cabaran pekerjaan dalam sektor tidak formal.

“Hasil daripada 6,202 program libat urus yang dijalankan, bilangan orang yang bekerja sendiri (OBS) termasuk pekerja gig yang mendapat perlindungan sosoal dari Pertubuhan Keselamatan Sosial (Perkeso) meningkat daripada 71,000 pada 2019 kepada 81,000 (2020) dan terkini 142,000 (2021),” katanya.

Pada mesyuarat itu, pihak Grab Malaysia turut membentangkan strategi memperkasakan ekonomi domestik melalui proses digitalisasi.

“Sebanyak 4 program perintis yang dicadangkan mampu menyediakan lebih menyediakan 35,000 peluang menjana pendapatan bagi pekerjaan e-hailing, golongan OKU, para peniaga di pasar awam serta perusahaan makanan dan minuman (F&B),”jelasnya.

Menyedari kesukaran golongan OKU dan rentan untuk mendapatkan akses kepada peluang penjanaan pendapatan, beliau berkata, NEC telah meminta Kementerian Pengangkutan bersama Kementerian Pembangunan Wanita, Keluarga dan Masyarakat serta Pihak Berkuasa Tempatan (PBT) untuk mengkaji langkah-langkah termasuk peruntukan perundangan bagi memastikan inisisatif dapat dijalankan dengan kadar segera.

“Saya dimaklumkan yang Program KerjayaUP yang dilancarkan 12 April lalu, khusus untuk golongan miskin dan miskin tegar bandar berjaya membantu 489 pemohon mendapat pekerjaan serta merta.

“Sehubungan itu NEC bersetuju memperluaskan program ini secara lebih agresif dengan sasaran yang lebih meluas bagi membantu sisioekonomi golongan ini untuk keluar daripada belenggu kemiskinan,” kata beliau.

Perdana Menteri berkata, bagi memantapkan komposisi keahlian NEC supaya lebih inklusif, 3 ahli tetap tambahan mewakili sektor kewangan, keusahawanan dan inovasi telah dilantik.

Ia terdiri daripada Ahli Lembaga Pengarah Maybank Investment Band Bhd, Datuk Seri Sharifah Sofianny Syed Hussain; Presiden Persatuan Wanita Bumiputra Dalam Perniagaan Profesion Malaysia (Peniagawati), Datuk Azlin Ahmad Shaharbi dan Pengasas bersama GoGet, Francesca Chia.


Kongsi Video Bacaan Al-Quran, Faizal Tahir Syukur Ada Yang Sudi Tegur Kesalahan

Baru-baru ini, penyanyi Faizal Tahir ada berkongsikan video bacaan Al-Quran di Instagram. Menerusi entri itu, Faizal turut berkongsikan tentang pengajaran dari ayat ke-18 Surah Luqman.

Lebih menjadi perhatian, Faizal ditegur oleh netizen yang memperbetulkan bacaanya. Menerima teguran dengan hari terbuka, Faizal berkata dia menghargai dengan teguran diberikan.

“Masha-Allah subhanallah. Besar sungguh nikmat ditegur dan besar sungguh pahala yang menegur. Sungguh saya amat menghargai setiap teguran yang diberikan. Semoga lebih baik bacaan saya selepas ini. Insha’Allah,” tulisnya.

Dalam pada itu, Faizal mengakui masih lemah dalam bacaan Al-Quran dan akan perbaikinya serta belajar lagi. Faizal turut mengatakan besar pahala netizen berkenaan kerana tampil menegur bacaannya.

Perkongsian Faizal itu mendapat pelbagai reaksi daripada netizen yang memuji sikap penyanyi tersebut yang terbuka menerima teguran.

Terdahulu, Faizal Tahir mengambil keputusan untuk mengundur diri selepas 17 tahun menceburkan diri dalam dunia seni kerana mahu memberi tumpuan kepada keluarga.


Mengaku Hamil, Doktor Syak Lucinta Luna Hidap Kanser Testis

Baru-baru ini, nama penyanyi Indonesia iaitu Lucinta Luna menjadi menjadi bualan ramai apabila mendakwa dirinya berbadan dua selepas membuat ujian kehamilan.

Mana tidaknya, ramai netizen mempersoalkan bagaimana penyanyi itu boleh hamil sedangkan jantina asalnya adalah seorang lelaki.

Bukan itu sahaja, Lucinta turut memuat naik video memaparkan dia dipapah oleh rakan-rakan kerana tidak larat berjalan untuk membuktikan dia benar-benar hamil.

Malah, Lucinta atau nama sebenarnya Muhamad Fatah itu turut berkongsikan videonya ditolak menaiki kerusi roda kerana sakit akibat kontraksi dan mendakwa bayi dalam kadungannya sedang menendang perutnya.

Bagaimanapun, seorang doktor bernama Arisman mendedahkan hasil positif ujian kehamilan boleh dialami oleh sesiapa sama ada perempuan atau lelaki mahupun transgender.

“Ya. Memang boleh. Kaum adam boleh mendapat keputusan UPT (urine pregnancy test) positif atas faktor tertentu. Apa dia? Iaitu air kencing seorang pesakit testicular cancer (kanser testis).

“Untuk pesakit kanser testis, sel-sel kanser juga menghasilkan hormon mirip HCG sehingga test bertukar jadi positif. Ianya tidak mustahil,” jelasnya.

Bagaimanapun, Dr Arisman menjelaskan untuk mendiagnos seseorang itu menghidap kanser testis bukan melalui ujian kencing kehamilan.

Terdahulu, Lucinta ada memuat naik memaparkan dirinya seakan mual dan muntah serta mendakwa lewat datang bulan. Lucinta turut meminta kekasih Mat Salehnya untuk bertanggungjawab atas ‘kehamilan’ tersebut.


Huntonglah! Pelajar Tahfiz STAY ATM Dapat Duit Raya Dari Ismail Sabri

Baru-baru ini Menteri Kanan Pertahanan, YB Dato’ Sri Ismail Sabri Yaakob berkesempatan berbuka puasa dan menyantuni para pelajar Sekolah Tahfiz dan Asrama Anak Yatim Angkatan Tentera Malaysia (STAY ATM) di Kem Perdana Sungai Besi.

Seramai 85 pelajar termasuk empat anak yatim daripada sekolah tersebut diraikan dan menerima sumbangan Ramadan daripada pihak Kementerian dan ATM.

Ismail Sabri juga turut memberikan sumbangan peribadi kepada pihak sekolah bagi pembinaan gazebo untuk kegunaan para pelajar.

Katanya, sumbangan itu dibuat bagi memastikan kebajikan STAY ATM terus dipelihara.

“Setakat ini, tempat tinggal pelajar okey, pembelajaran sekolah juga okey, tidak ada kekurangan di sekolah ini. Malah, segala perbelanjaan di semuanya ditanggung oleh ATM.

“Sumbangan ini juga termasuk membina gazebo, supaya pelajar boleh gunakannya untuk jadi tempat berehat di waktu petang, tidaklah duduk di asrama sahaja untuk ulangkaji pelajaran. Ia juga boleh digunakan sebagai tempat ibu bapa datang, jadi ada tempat untuk berjumpa,” katanya.

STAY ATM yang ditubuhkan sejak 1 Mac 2013 menumpukan kepada penyertaan pelajar usia 13 hingga 17 tahun dengan pelajar Tingkatan Satu hingga Tiga mempelajari hafazan sepenuh masa manakala Tingkatan Empat dan Lima menumpukan kepada Sijil Pelajaran Malaysia (SPM).

Turut hadir, Panglima Angkatan Tentera, Jeneral Tan Sri Dato’ Sri Hj. Affendi bin Buang TUDM, Ketua Setiausaha Kementerian Pertahanan, YBhg. Dato’ Sri Muez bin Abd Aziz dan barisan Pihak Pengurusan TDM.


Bidas Kenyataan Ridhuan Tee, Suhaimi Saad Backup Siti Nurhaliza

Sejak beberapa hari lalu hangat diperkatakan mengenai kenyataan oleh Datuk Seri Siti Nurhaliza mengenai kumpul pahala berganda-ganda di sepuluh malam terakhir Ramadan selepas majlis tahnik anaknya dikecam teruk.

Perkara itu turut mendapat perhatian pendakwah bebas, Prof Dr Ridhuan Tee yang mempersoalkan kenyataan Siti itu.  Dr. Ridhuan turut meminta supaya budaya mempergunakan nama ‘ustaz’ demi menyembunyikan kesalahan dilakukan sendiri perlu dihentikan.

Nampaknya, penyanyi nasyid kontroversi Suhaimi Saad turut memberikan pendapatnya mengenai isu tersebut serta tampil mempertahankan penyanyi nombor satu negara itu.

Kata Suhaimi, pahala berganda-ganda bukan diperkatakan oleh ustaz tetapi Nabi sendiri yang menjelaskan mengenai perkara itu.

“Betullah apa yang siti tulis tu. Aku sokong Siti. Bukan ustaz mana cakap. Nabi yang cakap, memang pahala ibadah kita dalam bulan Ramadhan ni Allah gandakan.

“Bila orang kata, umpat, aibkan dan fitnah kita, kalau kita sabar, memang Allah akan bagi pahala yang besar. Takkan benda basic (asas) macam tu pun tak tahu. Kata ustaz,” tulisnya.

Dalam pada itu, Suhaimi turut memohon Dr Ridhuan Tee tidak masuk campur dalam isu tersebut serta tidak lagi memburukkan keadaan.

“Tak payah nak burukkan keadaan la ustad.makin lama makin buruk dan hilang hormat orang pada ustad. nak tibai siti, pastu nak bela netizen2 langau ni ke apa?”

“Patut ustad tolong tenangkan dan nasihat masyarakat supaya jaga lidah dan jari dalam bulan mulia ni.
Ini dah macam nak menangguk di air keruh plak. Tak elok ustad. Stop stop la politikkan semua benda.malu dekat Allah,” tambahnya.


Elfira Loy Nekad Ambil Vaksin AstraZeneca Demi Anak Walaupun Takut Jarum

Meskipun dirinya takut dengan jarum suntikan, bagaimanapun pelakon Elfira Loy sanggup mengenepikan perasaan itu untuk mendapatkan vaksin AstraZaneca.

Elfira berkata dia nekad mengambil suntikan itu demi anaknya, Muhammad Rayyan Khalaf, memandangkan banyak bekerja diluar dan terdedah dengan jangkitan Covid-19.

BACA: Tak Berkira Dengan Keluarga, Elfira Loy Sanggup Habiskan Semua Duit

“Jujur saya sebenarnya takut berjumpa doktor dan takut tengok jarum untuk pengambilan vaksin ini saya teruja kerana lambat laun kita kena ambil juga.

“Perasaan gemuruh itu jadi hilang bila saya tengok ramai orang bersemangat beratur dan sama-sama isi borang sebelum diberikan suntikan.

“Bukan saya cakap ini sebab saya bangga dah terima vaksin awal tetapi sekurangnya saya boleh berkongsi pengalaman untuk orang lain turut berani ambil vaksin,” katanya.

Menerima vaksin AstraZaneca pada Selasa lalu, Elfira berkata dia tidak terkesan dengan cerita buruk tentang vaksin yang tular di media sosial.

“Bila kita terlalu takut, kita akan banyak cari kesan yang buruk, tapi sebenarnya kesan yang tu lebih banyak.

“Fakta pun dah kata hanya beberapa peratus sahaja yang ada kesan buruk. Saya memang fokus kepada siapa yang cerita benda positif sahaja,” katanya.


Cantik Betul Kasut Dari Nori Elyna Ni, Dah Lah Selesa Pakai Lama-Lama Pun Tetap Onz

Bercakap bab kasut ni, memang kena pilih betul-betul. Tak kisah lah kasut lelaki ke perempuan, tetap kena teliti semasa membeli. Jangan tengok ke design jer, keselesaan tu yang utama.

Tapi kan dalam sibuk-sibuk nak raya ni, kami teringin juga lah nak kasut raya baru walaupun tak boleh balik kampung. Al maklum lah perempuan lah katakan. Semua benda nak baru, janji gambar bersama family tu cantik.

Dalam sibuk pilih baju raya, tudung raya, kasut raya lah yang paling susah nak jumpa. Mana tak nya, kalau baju dah tau saiz, corak cantik sambar terus, tak fikir banyak dah.

Tapi part kasut ni susah sikit. Kadang-kadang terbesar lah,  design dah letops sekali beli sakit kaki pula. Lagi-lagi kalau pakai heels, seksa jer rasa kalau kena dengan kualiti kasut yang out tu.

Godek punya godek kat Instagram tu, terjumpa pula kasut dari Nori Elyna ni. Wow, boleh tahan letops juga kasut dia. Macam-macam design ada. Dari design  mak-mak ke design anak dara semua cantik-cantik.

Jadi tak nak buang masa, kami ni selidik lah dulu kasut dari Nori Elyna ni. Takut-takut tak selesa pula time pakai. Dah beli pun melalui online, sah-sah lah tak boleh try. Jadi memang kena ambil langkah berjaga-jaga lah kalau nak membeli.

Tekaan kami memang benar. Kasut dari perniagaan yang diusahakan oleh dua beradik Raz Najiha dan Raz Nabila ni memang sangat-sangat selesa.

Boleh dikatakan kesemua kasut Nori Elyna ni diperbuat daripada microfiber leather iaitu bahan sintetik yang mempunyai ciri-ciri sama seperti kulit. Microfiber leather ini tidak menggunakan haiwan, tahan lama, akan mengembang mengikut bentuk kaki dan tidak mudah merekah.

Bukan tu jer ciri kasut Nori Elyna, selain daripada mempunyai padded footbed seperti kasut lain, kasut dari rekaan dua beradik ni juga mempunyai span memory foam yang terletak di hadapan dan belakang lapisan atas tapak kasut bagi mengurangkan tekanan pada kaki dan memberi keselesaan semasa berjalan.

Tapak kasut pula diperbuat daripada campuran getah dan bahan-bahan lain yang memberi kesan anti-licin untuk memberi cengkaman apabila berjalan di permukaan yang licin.

Kebanyakkan reka bentuk kasut dari Nori Elyna adalah bunion friendly. Bunion adalah benjolan di sisi kaki yang boleh menyebabkan kesakitan, kemerahan dan rasa kebas terutamanya setelah berjalan seharian. Oleh itu, pemilihan kasut yang sesuai untuk wanita yang mempunyai tulang bunion ini amatlah penting bagi jangka masa yang panjang.

Bahagian tengah tapak kasut Nori Elyna diukir dengan teliti untuk menempatkan bahan atas kasut agar permukaan kasut kelihatan rata dan mengelakkan daripada berasa beralun ketika berjalan.

Wow, kalau macam ni punya ciri kasut. Pakai lama-lama pun onz. Yang ada anak kecil pun boleh rembat kasut ni. Yang penting cantik dan tak sakit.

Bila dah tau ciri kasut tu macam mana, barulah boleh pilih design kasut untuk nak pakai raya ni kan. Tak lah menyesal nanti bila dah beli.

Banyak yang cantik-cantik. Tapi kali ni Nori Elyna mengeluarkan koleksi raya yang letops, iaitu koleksi NE Raya ‘21. Lawa weyy! Tak tahu nak pilih yang mana. Rambang mata dibuatnya.

Tapi kalau korang nak OOTD masa raya elok pilih koleksi NE Raya ‘21, sebab koleksi ni memang direka khas untuk hari lebaran. Ada 7 design yang korang boleh pilih. Setiap satu design tu ada namanya.

Koleksi NE Raya ‘21 ni bertemakan kekeluargaan. Jadi semua kasut koleksi ini diberi nama Aziah, Fateema, Rindu, Roziah, Zaleeha, Zarina dan Zuraida. Jadi korang boleh lah pilih nama mana yang berkenan di hati. Tengok betul-betul time nak add to cart tu. Takut tertukar design  pula nanti.

Koleksi Bloom  pun tak kurang hebatnya. Ada 7 design yang korang boleh pilih. Semuanya lawa wey. Nak pakai pergi office ni sesuai sangat. Tak tahu nak pilih sama ada Peony, Lavender, Magnolia, Buttercup, Iris, Dandelion atau Lily. Semua cantik-cantik.

OMG girls! harga kasut ni betul-betul mengundang. Semua bawah RM200, tercabar rasa kalau tak membeli kasut Nori Elyna. Design dah lah lawa, harga mampu milik pula tu.

Bila shopping online ni tak terasa sangat banyak, main tekan-tekan bayar. Tahu-tahu bila sampai depan rumah berkotak-kotak.

Tapi kalau kasut Nori Elyna ni berkotak pun tak apa. Keselesaan tu nombor satu. Memang love lah dengan kasut Nori Elyna ni. Korang tak nak join kami membeli ke?

Yang nak usha-usha kasut Nori Elyna ni klik jer laman rasmi Nori Elyna, Instagram atau korang boleh terjah Facebook Nori Elyna. Jangan lambat sangat pilih design tu , takut habis pula saiz korang nanti. hehe


Zaman Glamor Dah Berlalu, Shaheizy Sam Tak Malu Niaga Di Bazar

Meskipun pernah bergelar bintang popular, pelakon Shaheizay Sam tidak rasa malu untuk berniaga di kawasan tumpuan awam seperti di bazar Aidilfitri.

Menurut Sam, dia menganggap zaman glamornya sudah lama berlalu dan kini dia semakin serius dalam bidang perniagaan.

“Fasa glamor untuk saya dah berlalu… bila saya turun padang (meniaga di bazar), ia bukan tentang saya, sebaliknya ia mengenai pembeli dan peminat yang selama ini sentiasa menyokong saya.

“Sekarang bukan pasal status, kalay saya seorang yang jaga status sudah tentu saya hanya akan turun event yang diadakan di hotel sahaja.

“Bagi saya power macam mana pun, mati nanti jadi tanah juga, orang lain juga yang turun liang tanamkan kita,” katanya.

Dalam pada itu, Sam berkata dia tetap dengan pendirian untuk menerima satu atau dua filem sahaja dalam masa setahun bagi mengekalkan branding namanya.

“Bukan apa, bila saya terlalu kerap berlakon macam tahun 2013 dulu, dia dah jadi macam tak ikhlas nak berlakon sebab saya buat benda yang sama, skrip yang sama, dia seolah macam tiada cabaran. Bila kita buat kerja tak ikhlas, kita buat kerja pun ala kadar sahaja,” katanya.


Tajul Timang Anak Kedua, Kepala Terkehel Ditarik Isteri Masa Bersalin

Tahniah diucapkan kepada penyanyi Tajul Ariff apabila isterinya, Nurul Shamieza Eddie selamat melahirkan cahaya mata kedua mereka petang semalam.

Memaklumkan berita gembira itu di Instagram, Tajul berkata bayi lelaki seberat 3 kilogram itu dilahirkan secara normal di pusat perubatan di Kajang, Selangor.

BACA: Isteri Hamil 6 Bulan, Tajul Bakal Timang Anak Kedua Pada Usia 23 Tahun

“Alhamdulillah, berkat doa korang semua. Tak sampai 1 jam bertarung nyawa dalam labour room wife Tajul dah selamat bersalin dengan normal,” katanya.

Dalam pada itu, Tajul sempat berkongsikan pengalaman tidak dapat dilupakan apabila kepalanya terkehel apabila ditarik isterinya ketika sedang bertarung sakit bersalin.

“Walaupun kepala aku terkehel tadi sebab bini aku tarik time contraction dia tengah kuat. Nasib baik masih selamat. Nama baby nanti Tajul akan umumkan,” tulisnya.

Perkongsian Tajul itu mendapat pelbagai reaksi daripada rakan artis dan peminat yang tidak melepaskan peluang mengucapkan tahniah di atas kelahiran cahaya mata keduanya itu.

Tajul mendirikan rumah tangga dengan Nurul Shamieza Eddie pada 10 Disember 2017. Pasangan itu dikurniakan anak perempuan bernama Adriana Carisa.


“Saya Tegur Bahaya Guna Telefon Masa Bawa Motosikal, Tapi Saya Dimaki”

Beberapa hari lalu, kecoh di media sosial apabula tular rakaman video dipercayai pelawak Lan Pet Pet memukul seorang penghantar makanan di tepi jalan.

Tampil memberi penjelasan mengenai kekecohan itu, Lan mendakwa sebelum kejadian dia ternampak penghantar makanan itu sedang menunggang motosikal, menggunakan telefon bimbit dengan kedudukan motosikal di tengah jalan.

Bimbang dengan tindakan pemuda berkenaan yang boleh mendatangkan bahaya, Lan mendakwa dia menegur individu berkenaan.

“Saya menegur pemuda itu… Tindakannya (menggunakan telefon bimbit ketika menunggang motosikal) amat berbahaya. Bukan sahaja boleh mengancam nyawanya, malah pengguna jalan raya lain,” katanya.

Lan mendakwa lagi, niatnya memberi teguran menjadi tegang apabila pemuda itu pula memakinya. Ujarnya, dia juga manusia biasa dan tindakannya itu hanya untuk mempertahankan diri.

“Bagaimanapun, lain pula jadinya apabila saya kena maki dan menerima provokasi. Saya juga manusia biasa, kesabaran ada batasan. Takkan saya mahu membiarkan sahaja apabila diserang.

“Tindakan saya hanya untuk mempertahankan diri, bukan tunjuk samseng. Bagaimanapun, kami hanya bergaduh dalam beberapa saat sahaja,” dakwanya.

Dalam pada itu, Lan berkata dia sudah membuat laporan polis terhadap pihak yang menyebarkan video tersebut yang tidak mengetahui kejadian sebenar sehingga menimbulkan fitnah.

“Saya juga membuat laporan polis terhadap seorang wanita dalam kereta dipercayai merakamkan dan menyebarkan video ini.

“Saya kesal dengan tindakan wanita ini, dia hanya melihat kejadian depan mata, tanpa mengetahui punca kejadian sebenar. Saya diberitahu wanita ini mula menyebarkan video menerusi aplikasi WhatsApp hingga tular.

“Dia tidak sepatutnya membuka aib orang sesuka hati. Tindakannya menyebarkan video ini boleh menimbulkan fitnah,” katanya.


Sedih Kenang Pemergian Bapa, Mira Filzah Peluk & Pujuk Suami

Menerusi satu perkongsian di Instagram, suami kepada pelakon Mira Filzah iaitu Wan Emir Astar meluahkan rasa rindu terhadap Allahyarham bapanya, Datuk Wan Mohammad Khair-il Anuar yang genap lima tahun meninggalkan mereka sekeluarga.

Emir berkata dia turut tersentuh melihat gambar sewaktunya kecil ketika baru bangun dari tidur sama seperti gaya arwah bapanya.

BACA: Mira Filzah Sedih Tak Dapat Sahur, Buka Puasa Hari-Hari Dengan Suami

“Tersentuh hati melihat gambar sewaktu saya kecil, yang baru sahaja bangun daripada tidur, tidak lari reaksi daripada mengikut reaksi Papa sewaktu dia bangun tidur. Seolah-olah jiwa diri ini dari kecil lagi, sudah terikut jejak langkah jiwa yang akan dirindui,” tulisnya.

Di dalam kesedihan itu, Emir memberitahu kepada isterinya bahawa arwah bapanya seorang yang penyayang dan merupakan ayah terbaik.

Emir berkata lagi, dalam kepiluan itu Mira terus mendakapnya dan memujuknya agar tidak terus bersedih.

Untuk rekod, arwah bapa Emir iaitu Datuk Wan Mohammad Khair-il Anuar meninggal dunia dalam nahas helikopter di Sarawak pada 5 Mei 2016 dan berita tersebut mendapat liputan meluas.


Janna Nick Masih Jalani Rawatan Dengan Pakar Sakit Jiwa

Sebelum ini, Janna Nick mengejutkan ramai apabila mendedahkan dirinya menghidap penyakit bipolar. Terbaru, Janna berkata dia masih lagi menjalani rawatan dengan pakar sakit jiwa.

Menurut Janna, dia akan berjumpa dengan doktor pakar sakit jiwa setiap minggu untuk mendapatkan rawatan berhubung masalah tersebut.

“Saya masih menjalani rawatan dengan pakar sakit jiwa dan akan berjumpa dengan doktor pada setiap minggu. Alhamdulillah, keadaan saya baik kerana sekarang berada di bawah pengambilan ubat-ubatan,” ujarnya.

Dalam pada itu, Janna berkata dia ada mengambil ubat-ubatan namun berdepan kesukaran ketika bekerja keran kesan ubat tersebut membuatkan dia rasa mengantuk dan tenang.

“Ada sedikit kesukaran kerana ubat tersebut tidak sesuai diambil ketika saya sedang bekerja. Kesannya akan membuatkan saya tenang dan berasa mengantuk. Sebab itu sudah tiga kali saya tukar ubat,” katanya.

Ditanya mengenai penerimaan keluarganya dengan keadannya itu, Janna berkata ibunya akui terkejut. Namun dia memberi penerangan kepada keluarga mengenai masalah yang dilaluinya.

“Jujurnya keluarga memang terkejut. Mereka tidak jangka pendedahan tersebut. Tapi sebenarnya keluarga tahu tentang beberapa cubaan saya untuk membunuh diri suatu ketika dahulu,” ujarnya.

Terdahulu, Janna mendedahkan dia mengalami masalah gangguan bipolar serta mengaku pernah dua kali cuba membunuh diri ketika di usia remaja.


Isteri Lan Solo Sempat Bawa Anak Blonde Rambut Sebelum PKP

Menerusi satu perkongsian di Instagram, isteri kepada Lan Solo iaitu Sheila Hasim meluahkan rasa lega sempat membawa anak-anaknya mewarnakan rambut Raya sebelum Perintah Kawalan Pergerakan (PKP).

Dalam entri tersebut, Sheila sempat berseloroh Lan terpaksa berhabis duit hanya kerana ingin melayan permintaan empat anaknya yang ingin mewarnakan rambut.

“Nasib baik sempat pergi blonde rambut! PKP wak..malas dan KY nak fikir kenapa dan kenapa.. Awak semua tau tak..buat rambut diorang berempat ni je, boleh botak kepala daddy beliau tau. Takkan tu pun nak kecam, duit daddy depa..bukan duit ampa..” tulisnya.

Dalam pada itu, Sheila juga turut berhadap suaminya akan memberikan sesuatu untuknya sempena raya ini.

Bagaimanapun, seperti sudah disangka perkongsiannya itu mengundang kritikan netizen yang mempersoalkan keperluan mewarnakan rambut anak kerana masih lagi bersekolah.

Sheila dan Lan telah mendirikan rumah tangga pada 5 Disember 2009. Pasangan itu dikurniakan empat orang cahaya mata Nur Amna Qaleesya,9, Nur Amna Qeesyara,6, Muhammad Akid Qassyaff,5, dan Nur Amna Quxandra berusia 3 tahun


“Ustaz Mana Yang Artis Ini Rujuk Kumpul Pahala Berganda-Ganda?

Baru-baru ini hangat diperkatakan mengenai kenyataan seorang selebriti ternama memaklumkan sedang kumpul pahala percuma pada sepuluh malam terakhir Ramadan.

Ia berikutan selepas majlis yang diadakannya dikecam kerana didakwa melanggar prosedur operasi standard (SOP). Rata-rata netizen meluahkan rasa tidak puas hati dengan kenyataannya seolah tidak sensitif dengan keadaan sekeliling.

Perkara itu turut mendapat perhatian pendakwah bebas, Prof. Dr Mohd Ridhuan Tee yang membidas kenyataan tersebut.

Dr. Ridhuan turut meminta supaya budaya mempergunakan nama ‘ustaz’ demi menyembunyikan kesalahan dilakukan sendiri perlu dihentikan. Malah, katanya lagi ‘dugaan’ yang dimaksudkan oleh selebriti itu juga merupakan dugaan yang dicipta sendiri.

“Teruja berita pandangan seorang artis mengenai majlis yang dicipta sendiri apabila menjadi viral dan menimbulkan masalah, sedap dia berkata, pahala dapat berganda-ganda disebabkan dugaan majlis tersebut.

“Ustaz mana yang artis ini rujuk pahala berganda-ganda? Nak juga saya tahu nama ustaz itu untuk saya bertanya lanjut. Sendiri yang buat hal, sendiri pula mengaku dapat meraut pahala berganda ganda, menggunakan nama ustaz,” tulisnya.

Pendakwah itu juga turut mengulas mengenai kehadiran yang tidak diwajibkan ke majlis seperti itu kerana bimbang boleh memberi mudarat kepada orang lain apatah lagi individu tersebut tetap melangsungkan majlis terbabit walaupun hukumnya sunat.

“Contohnya antara perkara sunat dengan perkara wajib. Mana perlu diutamakan? Begitu juga antara majlis sunat dengan majlis sunat. Sunat mana yang perlu diutamakan.

“Selain itu, contoh lain antara majlis aqiqah artis dengan jemputan ibu bapa sendiri. Kedua-dua perlu diberikan perhatian, mana perlu diutamakan? Sudah tentu majlis ibu bapa sendiri lebih diutamakan berbanding jemputan lain.

“Sama juga isu nak menghadiri majlis undangan ketika PKP (Perintah Kawalan Pergerakan), antara memenuhi jemputan atau tidak. Jika banyak yang memudaratkan, maka boleh sahaja tidak hadir,” tulisnya lagi.

Diakhir perkongsian itu, Dr. Ridhuan sekali lagi mempersoalkan ‘ustaz’ mana yang dirujuk oleh selebriti berkenaan sehingga boleh mengeluarkan kenyataan sedemikian.


Neelofa, Suami Beli Karpet RM10,000 Di Nilai 3

Didakwa rentas negeri ke Nilai 3 pada Ahad lalu, selebriti terkenal, Neelofa didakwa membelanjakan RM10,000 di sebuah premis menjual permaidani.

Memetik laporan Utusan, kedai karpet yang dikunjungi Neelofa dan suaminya, PU Riz itu dikenali sebagai Naeem Carpet.

Menurut seorang pekerja kedai bernama Hussein berkata memang selebriti itu datang bersama suaminya dan membeli permaidani di premis mereka dan membeli beberapa karpet termasuk Iran yang berkualiti tinggi.

“Neelofa dengan suami ada datang ke kedai dan membeli beberapa karpet termasuk karpet Iran yang berkualiti tinggi dan karpet jenis lain yang semuanya berharga RM10,000.

“Harga bagi satu karpet Iran ini sahaja ialah RM3,000 dan Neelofa beli dalam dua atau tiga gulung,” katanya.

Dalam pada itu, Hussein berkata susulan tindakan Neelofa telah menyebabkan nama ‘Naeem Carpet’ dikenali di seluruh Malaysia.

“Tapi tindakan dia (Neelofa) telah menimbulkan masalah dan polis telah datang ke kedai pagi semalam untuk ambil keterangan,” katanya.

Terdahulu, media melaporkan Neelofa dansuami akan dipanggil ke Ibu pejabat Polis Daerah (IPD) Nilai untuk diambil keterangan dalam masa terdekat.


“Lepas Majlis Itu, Banyak Event Saya Tak pergi, Nak Bergambar Pun Takut”

Bulan lalu hangat diperkatakan apabila tular gambar Pencetus Ummah (PU) Amin bergambar bersama dua wanita seksi dalam satu majlis berbuka puasa.

Susulan isu tersebut, PU Amin mengakui dia kini lebih berhati-hati untuk menerima jemputan dan apa yang terjadi merupakan satu pengajaran buat dirinya.

“Lepas majlis itu ada banyak jemputan event berbuka puasa, saya dah takut nak pergi. Nak bergambar pun dah takut sebab tu saya pakai mask macam sekarang ni, selain menjaga SOP saya jaga diri saya,” ujarnya kepada mStar.

Dalam pada itu, PU Amin berkata ramai penganjur suka menjemput pendakwah untuk menghadiri majlis mereka tetapi akhirnya mereka yang menjadi bahan kecaman netizen.

“Banyak program sekarang ni apa-apa je nak jemput pendakwah, penyudahnya mereka yang kena teruk. Apa-apa pun kalau boleh kita berjaga-jaga lah atas setiap jemputan yang datang,” katanya.

Terdahulu, PU Amin dikecam teruk susulan gambar tersebut. Difahamkan, foto itu dimuat naik oleh salah seorang wanita yang merupakan seorang Instafamous, Nadira Isaac. Bagaimanapun, Instafamous itu tampil memohon maaf dan sudah pun memadam foto berkenaan.


Foto Wany Hasrita Dijadikan Tempat Lepas Nafsu

Baru-baru ini tular di media sosial video memaparkan seorang lelaki melakukan aksi menjijikkan di hadapan foto penyanyi Wany Hasrita.

Mengakui tidak terkejut dengan video tersebut, Wany berkata kata dia pernah perasan gambar tidak senonoh seperti itu dikongsikan di laman Tumblr.

“Jika diikutkan, saya mahu mendiamkan diri sahaja dan tidak mahu membesarkan perkara ini kerana saya malu. Siapa tak malu muka kita dibuat video tidak senonoh. Sebelum ini, ada banyak dalam aplikasi Tumblr, pihak tidak bertanggungjawab ‘superimposed’ gambar artis dengan perbuatan jijik.

“Dan, jujurnya, saya tidak mampu nak buat apa-apa terhadap perkara ini kerana ia berkaitan dengan kelakuan sesetengah manusia.

Wanita berkata dia menerima banyak mesej berkenaan video itu dan meminta orang ramai melaporkan video tersebut kepada pihak Twitter agar segera diturunkan.

“Alhamdulillah, Twitter sangat membantu dalam soal ini, di mana laman ini sudah menurunkan video berkenaan dan akaun yang memuat naikkan video ini,” katanya.

Tetap tenang berdepan perkara itu, namun Wany akui sedih kerana ianya membabitkan maruahnya sebagai wanita Islam.

“Apabila tengok gambar saya sebegitu mestilah saya sedih dan mempersoalkan kenapa ada pihak yang sanggup melakukannya, apatah lagi pada bulan puasa. Banyak perkara yang bermain dalam pemikiran hingga saya berfikir mungkin salah saya memuat naik gambar.

“Jadi, saya mengambil langkah, bukanlah tidak peduli atau reda, tetapi bersuara supaya orang lain boleh melaporkan. Dan syukur ramai membantu yang melaporkannya,” katanya.


Tak Sampai 5 Jam Dilancarkan, Beg Tangan Fazura Habis Dijual

Jika sebelum ini koleksi tudung yang dikeluarkan oleh pelakon cantik, Nur Fazura laku habis, kali ini giliran beg tangan pula turut habis dijual tak sampai 5 jam dilancarkan.

Menerusi perkongsian di muat naik di Instagram, Fazura memaklumkan beg tangan jenamanya akan mula dijual di website jam 3 petang, Selasa lalu.

Namun, dalam beberapa jam sahaja beg tangan edisi raya itu sudah habis dijual. Malah, Fazura akui terkejut dengan sambutan luar biasa diterima.

Diruangan komen, ramai yang kecewa kerana tidak sempat untuk mendapatkan koleksi beg tangan tersebut.

Dalam satu entri, Fazura mengucapkan terima kasih kepada mereka yang sudah mendapatkan beg tangan tersebut serta memohon maaf pada pihak yang tidak berkesempatan untuk membelinya.

Kata Fazura lagi, dia akan cuba untuk menambah stok beg tersebut secepat mungkin memandangkan ramai menghantar mesej mahu mendapatkan beg tangan berkenaan.


Suami Jatuh Hati Dengan Sheera Iskandar Lepas Tonton Halimah Jongang

Selamat diijabkabulkan pada Isnin lalu, suami kepada pelakon Sheera Iskandar, Mohd Halim Abdul Gani berkata dia tidak menyangka akan bertemu jodoh dengan selebriti yang diminatinya.

Berkongsi detik awal perkenalan mereka, anggota polis berusia 34 tahun itu, menghantar mesej di Instagram kepada Sheera selepas pertama kali bertentang mata di balai polis Labuan.

“Saya sebenarnya dah lama simpan sendiri sahaja perasaan ini dan tidak sangka jodoh saya dengan artis. Saya terpikat dengan kelembutan tutur bahasa Sheera ketika menonton drama Halimah Jongang, dari situ saya tersentuh hati dengan lakonan dia.

“Bila dia shooting di balai tempat saya bertugas, saya beranikan diri tegur dia dulu dengan menghantar DM di Instagram dan Alhamdulillah, kami dah selamat bergelar suami isteri,” katanya.

Dalam pada itu, Sheera berkata pada mulanya dia hanya melayan mesej yang dihantar suami sebagai seorang peminat, namun akhirnya tertaut dengan karakter Halim.

“Masa itu saya sedang menjalani penggambaran Gerak Khas di balai polis dia bertugas, bila pertama kali nampak dia tiada terus berputik.

“Cuma dia ada datang beritahu saya yang dia ada DM saya di Instagram. Balik dari Labuan, kami mula DM dan dari situ saya jadi senang nak bersembang dengan dia. Kami miliki karakter yang sama, kami sama-sama tegas dan kelakar orangnya,” katanya.

Memahami kejaya isterinya sebagai seorang pelakon, Hamil berkata dia tidak menghalang isterinya untuk terus aktif berlakon. Kata Halim lagi, dia kini sudah ditukarkan ke Balai Polis Kajang selepas 11 tahun berkhidmat di Labuan.

Sheera atau nama sebenarnya Tengku Shahira Ilani Tengku Iskandar sebelum ini pernah berkahwin dengan Abdullah Harun pada 2015 namun bercerai pada hujung 2018.


“Azal Nak Wanita Yang Putih Melepak, Tak Pakai Tudung, Kaki Panjang”

Sebelum ini, pelakon Zarina Zainuddin memaklumkan sedia membayar gaji bakal menantu asalkan sanggup berkahwin dan menguruskan anaknya Muhammad Raizal Azrai yang merupakan penghidap autisme.

Terbaru, Zarina mendedahkan menerima banyak mesej di Instagram daripada wanita yang mahu berkahwin dengan anaknya yang lebih mesra disapa Azal.

Kata Zarina lagi, lebih mengejutkan ada juga di antara wanita yang sebaya dengannya yang mahu berkahwin dengan Azal.

Bagaimanapun, Zarina berkata anak bujangnya berusia 25 tahun itu agak memilih serta mahukan wanita yang berkulit putih dan kaki panjang.

“Selepas berita mengenainya keluar di Harian Metro, saya dapat banyak DM nak kahwin dengan Azal. Ada umur 36 tahun dan sebaya saya pun ada. Ini semua mesti sebab gaji tu.

“Tapi macam yang saya cakaplah, Azal memilih sikit. Dia nak yang ‘vogue’ saja. Dia nak lawa, tak pakai tudung, kaki panjang, putih melepak dan hidung mancung,” katanya kepada Harian Metro.

Menurut Zarina, dia membuat keputusan untuk tidak membalas mesej-mesej berkenaan kerana tidak mahu memberi harapan.

“Saya baca saja. Bukan tidak mahu balas mesej tapi takut nak beri harapan sebab tahu anak saya ini memilih. Apa yang anak saya gambarkan rasanya hanya dogengan dalam khayalannya saja. Saya pasrah.

“Jika ada rezeki mungkin Azal belajar menerima seadanya. Alhamdulillah. Jika tidak biarlah dia tunggu bidadari di syurga nanti,” katanya.

Dalam pada itu, apabila ditanya mengenai jumlah gaji yang ditawarkan, Zarina berkata dia tidak berkata asalkan gadis itu sesuai dengan pilihan Azal.


Tiada Kontroversi Lepas Berhijrah, Perubahan Mizz Nina Jadi Tauladan Ramai

Penghijrahan Mizz Nina menjadi perhatian ramai apatah lagi penyanyi itu mengambil keputusan untuk berhijab ketika namanya sedang meningkat naik. Malah, Mizz Nina dikagumi ramai dengan sikapnya yang merendah diri.

Malah, dalam proses penghijrahan tersebut tidak pernah kita dengar kontroversi atau publisiti murahan dicetuskan oleh bekas penyanyi itu.

Baru-baru ini, seorang netizen memuat naik perkongsian mengenai Mizz Nina serta mengagumi keperibadiannya meskipun merupakan daripada keluarga berada. Katanya lagi, Mizz Nina memiliki segalanya namun tidak pernah menyalahgunakan ke arah tidak baik.

Perkongsian individu itu turut mendapat pelbagai reaksi daripada netizen lain yang turut bersetuju dengan pendapatnya serta menyifatkan Mizz Nina adalah contoh tauladan yang baik.

Mizz Nina lah contoh teladan yang baik. Betul jugak, selama dia berhijrah, takda pun kita dengar dia buat kontroversi nak bangkitkan fitnah dekat diri sendiri. pic.twitter.com/rFzxRS7L53

Mizz Nina mendirikan rumah tangga dengan Noh Salleh pada Julai 2011. Selepas menunaikan haji pada Oktober 2013, Mizz Nina memutuskan untuk berhijab.